
TOIMETAJALT 

Hirm, mure, katsumused, kriis —- need märksõnad 
kirjeldavad viiruse leviku tõttu tänast Eesti olukorda. 
Sarnaste märksõnadega võiks kirjeldada ka olu- 
korda, millesse sattus Peetrus, kui ta uljalt üle paadi- 
serva vee peale astus, siis aga vajuma hakkas. Teda 
ei hirmutanud ega ohustanud mitte viirus, vaid 
kõrged lained ja sügav merepõhi. 

"Issand, päästa mind!“ oli Peetruse hüüe viimases 
hädas. Küllap on nii mõnigi meist samamoodi 
Issanda poole hüüdnud, et Ta hoiaks nii appihüüdjat 
ennast kui ka tema lähedasi koroonaviiruse eest või 
aitaks toime tulla olukorraga, mida viiruse levik 
kaasa on toonud. 

Hea on teada, et selle koroonakriisi ajal, hirmude 
ja nakatumiste keskel on meil seesama Päästja, kes 
Peetruse käest haaras. Meil on seesama Päästja, kelle 
paati astumise tagajärjel saabus rahu. 

Hirmust ja rahust kriisi ajal saad lugeda selle 
ajakirja mitmes rubriigis: hingehoidlik sõnum räägib 
orjameelsuse asendumisest vaba inimese identitee- 
diga, mil hirm vaenlase ees asendub usaldusega 
Jumala vastu; tunnistuste rubriigis kirjutavad 
koroonat põdenud kristlased sellest, kuidas kõige 
keerulisemates olukordades võib Jumal rahu anda, 
ning jutlus räägib inglite sõnumist nii karjastele kui 
meile — Päästja on tulnud, et meil oleks rahu. 

Usun, et leiate nendelt ajakirja veergudelt julgus- 
tavaid sõnumeid ajaks, kui hirm ja mure tahavad 
võimust võtta. Olgu Issanda rahu meie kõikidega! 


MARJANA LUIST, 
toimetaja 


Eesti Metodisti Kiriku ajakiri KODUTEEL 
Facebookis aadressil 
http://www.facebook.com/emk.koduteel 
Veebikodus aadressil 
http://www.metodistikirik.ee/koduteel 
Issuu keskkonnas aadressil 
http://issuu.com/koduteel 


HOIA SILM PEAL 


Kallid lugejad! 


Oleme taas advendiajas ja ootame 
jõule — Kristuse sünnipäeva tähis- 
tamist. See on üks eriline aeg aas- 
tas, kui me ristirahvana tuletame 
meelde Jumala armu ja armastust, 
mis sai ilmsiks läbi Jumala Poja 
tuleku sellesse patusesse ja oma- 
dega sassis maailma, et tuua pat- 
tude andestust, lepitust Jumalaga ja 
uut elu kõigile, kes usus selle sõ- 
numi vastu võtavad. 

Kuid advendiaeg ei ole pelgalt 
tagasivaade ca 2000 aasta tagustele 
armsatele jõulusündmustele, vaid 
on ka aeg, kui me vaatame ette- 
poole, Kristuse teisele tulemisele. 
Nagu aastatuhanded tagasi inime- 
sed ootasid Kristuse (Messia) tule- 
kut, nii ka täna ootame meie Kris- 
tuse taastulekut lõplikus võidus, et 
kaduv oleks võidetud eluga (1Kr 
15:54). Seega on hea ja õige, kui 


advendiajal uurime läbi oma sü- 
damed ja valmistame ennast selleks 
kohtumiseks Kristusega. Kui ad- 
vendiaeg jääb meile ainult ammus- 
te sündmuste meenutuse ajaks, mis 
ei mõjuta meie olevikku ja tule- 
vikku, siis me jääme millestki väga 
tähtsast ilma. Usun, et meil kristlas- 
tena on vahel piltlikult öeldes oht 
jääda kinni Jeesuse sõime juurde, 
ilma et me oma usuelus sealt edasi 
areneks või kasvaks. Jätkates seda 
analoogiat, võime tõdeda, et ega 
Jeesuski ei jäänud sinna sõime iga- 
veseks. Hästi tuntud jõuluevangee- 
liumi peatükis on öeldud Jeesuse 
kohta järgnevalt: Ja Jeesus kasvas 
tarkuses ja pikkuses ja armus Ju- 
mala ja inimeste juures. (Lk 2:52) 
Tahaksin soovida meile kõigile, 
et me kasvaksime tarkuses ja armus. 
Kasvaksime vaimulikult tugeva- 


Foto: erakogu 


teks, nagu ka apostel Paulus ütles, 
et me ei oleks ,väetid lapsed,“ vaid 
saaksime ,täismeheks Kristuse täis- 
ea mõõtu mööda.“ (Ef 4:13—14). 
Kasutame seda advendiaega, et kas- 
vada Jumalale lähemale ja valmis- 
tada oma südamed mitte ainult 
jõulude tähistamiseks, vaid ka Kris- 
tuse taastulekuks, mil me näeme 
Teda mitte kui lapsukest sõimes, 
vaid kui kuningate Kuningat ja 
isandate Issandat. 

Õnnistatud advendi- ja jõulu- 
aega teile ja teie lähedastele! 


ROBERT TŠERENKOV, 
superintendent 

JUTLUS 


Inglite sõnum 


»Aga ingel ütles neile:,, Ärge kartke! Sest vaata, ma kuulutan 
teile suurt rõõmu, mis saab osaks kogu rahvale.“ (Lk 2:10) 


Juba = varasest lapsepõlvest 
saadik seostub mulle jõulude 
tähistamine erilise sooja at- 
osfääriga lähedaste keskel ning 
mingisuguse helge imeootuse loo- 
tusega. Jah, jah, täpselt imega! Sest 
jõululugu pole midagi muud, kui 
uskumatu ime, mis vaevalt täna- 
päeva inimese mõistusesse mahub. 
Jõululoo üle mõtiskledes tahan 
teiega jagada seda ingellikku sõnu- 
mit, mida kuulsid karjased. 
Kõigepealt, mis sõnadega ingel 
pöördus karjaste poole? Need olid: 
»Ärge kartke!“ Nähes inglit keset 
öötaevast, arvan, et igaüks ehmuks 
tõsiselt. Me kipume kartma kõike 

tundmatut, ebatavalist. Viimasel 
ajal hirmutatakse meid massimee- 
dias ja sotsiaalvõrkudes üha roh- 
kem ja rohkem tulevaste sündmus- 
te ning erinevate statistiliste and- 
metega. Keegi kardab tööd kao- 
tada. Keegi kardab nakatuda, mis 
on eriti aktuaalne sellel aastal. Kee- 
gi kardab kataklüsme ja õnnetusi, 
keegi kardab surra. Mures tuleviku 
pärast, kammitseb hirm inimese 
teadvust, hävitab usu ja purustab 
lootuse. Kuid taevane ingel tõi mei- 
le julgustava sõnumi, et heidaksime 
kõrvale hirmu ning Jumalat usal- 
dades võtaksime vastu rõõmsa 
päästesõnumi, mis vabastab kurjast 


Foto: koguduse fotokogu 


ja patust. Mõned teadlased väida- 
vad, et Piiblis on 365 korda kasu- 
tatud üleskutset mitte karta. See on 
hea julgustus igaks päevaks. Tege- 
likult suur osa sellest, mida kar- 
dame, ei juhtu kunagi. 

Järgmine uudis, mille ingel tõi, 
on uskumatu rõõm, millele avati 
juurdepääs kõikidele inimestele. 
Kõik inimesed maailmas otsivad 
rõõmu, see on eluks äärmiselt vaja- 
lik. Tark Saalomon väidab, et see 
suudab isegi tervendada. 


Foto: Wikimedia 

»Rõõmus süda toob head terve- 
nemist, aga rõhutud vaim kuivatab 
luudki.“ (Õp 17:22) 

Igaüks leiab teatud moel oma 
rõõmuallika. Keegi leiab selle suhe- 
test perekonna või sõpradega. Kee- 
gi leiab millegi omandamises: kas 
saades kingitusi või ostes midagi 
väärtuslikku või mõttetut. Keegi 
leiab saavutustes: saades medali, 
saavutades staatuse, ületades rasku- 
si. Keegi heategevuses: tehes head, 
aidates abivajajaid. Keegi aga himu- 
des ja pattudes. 

Millist rõõmu aga kuulutas ingel? 
Kus on see rõõmuallikas, mis jõu- 
lude ajal sai kättesaadavaks kõigile 
inimestele? Muidugi mitte ülaltoo- 
dud näidetes, sest kõik nad teki- 
tavad rõõmutunde ainult ajutiselt 
ning lühikese aja möödudes lakka- 
vad meid rahuldamast. On olemas 
rõõm, mis ilmus Jeesuse Kristuse 
kehastuses. See on päästerõõm, 
mille saame pattude andeksand- 
misest, vaadates kõike toimuvat 
läbi igavese elu perspektiivi. Paljud 
tänapäeva kristlased kaotavad selle 
rõõmu, kuna vaatavad oma elu üks- 
nes ajutiste väärtuste ja selles maa- 
ilmas toimuvate sündmuste pers- 


NUM UE 


Jõuluöö, rahuöö 


Igavik valas end aega ja ruumi, 
Armastus maandus ahelais maal. 
Inglidki lunastussaladust uurind, 
kuid selle sügavust mõõta ei saa. 


Kõiksuse Kuningas loomade sõimes, 
Võimsaim ilmus kui väike laps. 

ISK E KO SIKI EER EKG IT Beta te 
tuli, et saada me vabastajaks. 


Jõuluöö, rahuöö, lootuste hommik, 
Jumala eneseandmise tipp. 
Taevariik saabus, sest Jeesuses ongi 
õndsuse lõputu igavik. 


AINO HENNO 


pektiivist: kuidas meisse suhtu- 
takse, mida me omame ja millistes 
oludes oleme. Apostel Paulus väl- 
jendab seda järgmiste sõnadega. 

»Kui me loodame Kristuse peale 
üksnes selles elus, siis me oleme kõi- 
gist inimestest armetumad.“ (1Kr 15:19) 

Kirjas filiplastele kutsub ta aga 
tundma rõõmu Issandas, mis on 
üle kõigi eluolude. 

»Olge ikka rõõmsad Issandas! 
Taas ma ütlen: Olge rõõmsad!“ (Fl 
4:4) 

See on nüüd meie valik — kas 
hakkame meelt heitma või rõõmus- 
tama. Ingel ilmutas rõõmu, mis 
meil on Issandas, hoolimata ümb- 
ritsevatest oludest. See rõõm pole 
ühekordne nähtus. Rõõm, mis 
juurdub meie teadvuses ja elus, kui 


On olemas rõõm, mis 
ilmus Jeesuse Kristuse 
kehastuses. See on 
päästerõõm, mille saame 
pattude andeksandmi- 
sest, vaadates kõike 
toimuvat läbi igavese elu 
perspektiivi. 


me kasvame Issanda Jeesuse Kris- 
tuse tundmises ja selles teadmises, 
mida Ta on meie heaks teinud. 

Siis ,...äkitselt olid koos ingliga 
taevased väed Jumalat kiitmas: , Au 
olgu Jumalale kõrges ja maa peal 
rahu, inimestest hea meel!” (Lk 2:13, 
14) 

Inglikoor ei suutnud tagasi hoi- 
da rõõmu, mis neid jõulude ajal 
valdas. Ülistades Jumalat, kuulu- 
tades Jumala rahu maa peal ja head 
inimkonnale, korraldasid nad tõe- 
lise jõulupüha! Võiksime öelda, et 
»eriefektidega galakontserdi“. 

Sellistest uudistest rabatud kar- 
jased tormasid viivitamatult Pet- 
lemma, et isiklikult näha, mida ing- 
lid neile kuulutasid. 

Jumal aidaku meil enda jaoks 
teadvustada: Milles peitub ingellik 
sõnum meile isiklikult? 

Soovin kõigile tõeliselt rõõmsat 
ja helget Kristuse sündimise tähis- 
tamist! Las Tema au, rahu ja arm 
täidab iga kodu, vaatamata oludele, 
mis meid ümbritsevad! 


ALEKSANDR FJODOROV, 
Tallinna koguduse vene osaduse pastor 

Katekismuse taasavastamine 


ristlik õpetus ei ole enam 
Euroopa ja Põhja-Amee- 
rika kultuurides esikohal. 


Selline olukord on ka Eestis kest- 
nud juba pikemat aega ja ühiskond 
sekulariseerub = jätkuvalt. Briti 
Guardiani uudisteportaalis ilmus 
2018. aastal artikkel pealkirjaga 
»Vaikimisi valitsev ristiusk on ka- 
dunud: mittekristliku Euroopa 
tõus“. Artikli põhjal pole enamikul 
16—20 aastastest noortest religioos- 
set kuuluvust ning nad palvetavad 
väga harva, kui üldse. Läänes vähe- 
neb pidevalt kristlikku usku tun- 
nistavate inimeste arv. Paljudes Eu- 
roopa riikides, nagu näiteks Eestis, 
puudub 70-80% inimestest reli- 
gioosne kuuluvus.! 

Kahjuks pole näha, et see olu- 
kord lähiajal paraneks. Pigem on 
nii, et Euroopas ja Põhja-Euroopas 
omab kirik veel vähem mõju ühis- 
konnale, kuid ühiskond mõjutab 
üha enam kirikut. Need arengud 
on nähtavad mõnes maailma pai- 
gas, kus paljud maailmale omased 
väärtused on ka Ühinenud Meto- 
disti Kiriku poolt omaks võetud. 

Elame maailmas, kus kirik vajab 
väga tugevat jüngerluse program- 
mi. Kogudused peaksid hoolikalt 
kasutama kõiki töövahendeid, mil- 
lega oma liikmete usku tugevdada, 
lastele edasi anda ja oma usku maa- 
ilmaga jagada. Üheks selliseks töö- 
riistaks on katekismus. 


Elame maailmas, kus 
kirik vajab väga tugevat 
jüngerluse programmi. 
Kogudused peaksid hooli- 
kalt kasutama kõiki töö- 
vahendeid, millega oma 
liikmete usku tugevdada, 
lastele edasi anda ja oma 
usku maailmaga jagada. 
Üheks selliseks tööriis- 
taks on katekismus. 

Mis on katekismus 

ja miks on see oluline? 
Katekismus on ristiusu põhimõis- 
tete kohta käiv juhend, mille for- 
maadiks on küsimused ja vastused. 
Seda on läbi aegade kasutanud lu- 
terlased, roomakatoliiklased, õige- 
usklikud ja isegi baptistid ning neli- 
pühilased jt. John Wesley toimetas 
ja andis välja kaks katekismust. Üks 
oli mõeldud täiskasvanutele ja see 
on esitatud Wesley koostatud krist- 
liku raamatukogu 14. köites. Tege- 
mist on inglise kiriku kohandatud 
väljaandega (Westminster Shorter 
Catechism). Lisaks andis ta välja 
katekismuse lastele (Instructions for 
Children). Ühinenud Metodisti Ki- 
rik on katekismust kasutanud ja 
teeb seda jätkuvalt nii Eestis kui 
mujal maailmas. Ameerika meto- 
distid kasutasid seda varem laial- 
daselt jüngrikoolituses, kuid kate- 
kismus kaotas esialgse tähtsuse 20. 
sajandi keskel — põhjuseks oli pi- 
gem vaimulik allakäik. Autorite 
William Abrahami ja David Wat- 
soni raamat ühinenud metodistide 
peamistest veendumustest (Key 


Piiskopliku 


Foto: erakogu 


United Methodist Beliefs) märgib, et 
kuni möödunud sajandi keskpai- 
gani anti katekismust regulaarselt 
välja. See traditsioon katkes, kui 
metodismis hakkasid maad võtma 
nn revisionistliku teoloogia? mitme- 
sugused vormid. Kirikule on väga 
oluline oma usus selgust hoida, sest 
arusaamad võivad olla paikkonniti 
väga erinevad ning uued liikmed 
peaksid selgelt teadma, millega nad 
ühinevad. 

Liberaalsete protestantide ja 
praeguse traditsioonilise metodisti 
katekismuse põhitõdede vahel on 
suur erinevus. Mõlemad pooled on 
Ühinenud Metodisti Kiriku liik- 
meskonnas maailmas esindatud. 
Vaadakem, kuivõrd erinevad on 


Fotod: EMK arhiiv 


Methodisti kiriku 

eesti keelde M. Prikark. 


äntekismus. 


Piiskopliku 
Methodisti kiriku 
katekismus 
1920. aastast. 
Eesti keelde 
tõlkis selle 
Martin Prikask. 


nende arusaamad. Teoloog Roger 
Olseni järgi pole liberaalsetel pro- 
testantidel kindlalt paigas usutõde- 
sid, kuid nad jagavad üldiselt järg- 
misi veendumusi: 

1. Nüüdisaegsele kultuurile peab 
andma vähemalt samasuguse või 
isegi suurema kaalu kui Pühakirjale 
ja kristlikule traditsioonile. 

2. Protestantlikud liberaalid usu- 
vad inimkonna progressi ja suurt 
arengupotentsiaali. 

3. Usk, et teoloogia algab inim- 
kogemusega, mitte jumaliku ilmu- 
tusega (Piibel), nagu oldi varem 
veendunud. 

4. Usk, et Piibel on peamine ja 
klassikaline vaimulik allikas, kuid 
see pole üleloomulikult inspireeri- 
tud ja veatu. 

5. Muud vaated, mida teatud 
protestantlike liberaalide keskel ja- 
gatakse, on skeptilised imede suh- 
tes: keskendutakse Jeesuse inim- 
likule olemusele ja vähendatakse 
ning interpreteeritakse ringi tema 
jumalikkust, rõhutatakse univer- 
saalset päästet ning õpetatakse, et 
kõigis religioonides leidub tõtt, 
kuigi ristiusus kui absoluutses reli- 
gioonis võetakse kokku kõigi usun- 
dite tõde. 

Traditsioonilisi vaateid samades 
küsimustes väljendab hästi Timothy 
C. Tennent oma katekismust käsit- 
levas raamatus Thirty Ouestions: A 
Short Catechism on the Christian 
Faith (, Kolmkümmend küsimust: 
kristliku usu lühikatekismus“): 

1. ,Piibel on standard, mille 
põhjal tuleb hinnata ja otsustada 
kõigi ristiusu tõdede üle. “4 

2. Aadama pattulangemise tõttu 
»sünnime kõik patustena ja meil on 
loomulik kalduvus pattu teha.“ 

3. Jumal annab endast teada üld- 
ilmutuse (loodu kord ja inimese sü- 
dametunnistus) ja eriilmutuse kau- 
du (Pühakiri ja Jeesus Kristus), 
mis väljendab Jumala tahet.“ 

4. »...Piibel vahendab meile Ju- 
mala eneseilmutust...“, sest Piibli 
järgi on Kiri Jumalast sisendatud. 
Pühakiri väljendab Jumala enese 
suust pärit sõnu.” 

292. Mis jünnib ühes õigelsmõiftmilega ? 


Uestifjündimine. 


293. MIS on nuestijündimine? 


Täieline pa mida Jumal fis inimeje 
ge aadab, Eui tema teda om 
tuju järele Jejufe Kristuje läbi uuets joonis 


hinge juures korda 


t t i 


- Jünnitab, mis läbi inimene Jumala lapfetš jaab. 
järele e 2 vai on meid  jünnitanud oma tahtmije 


t. 5, 17. 


vit uueks jaanud. 
a eneste 


294. Misjuguje teije jõn - 
-tatalje feda juurt Blaltg ka pi 


; el taea faada? 
rÜmbevpöörmine, “ jee fõna näitab, mig ini: 


tune peab läbi elama, 


vn ta 4ug loom: vala pad PA keegi SKristufe feed on, fis 


toe). 4, 24, le wõ “Mer 
Jumala jarnatfeks on 1oodud kõie õlgu ja A 


mööda läinud, waata tõik 


pühitjuje jeed, 


oon tl sd 1% 2 


mejel teha on, funa uuestijindimine ainult uz 


mala töö on. 


5. Jeesus on Jumal (Kolmainsuse 
teine isik), täielikult Jumal ja täie- 
likult inimene. Pääste tuleb üksnes 
Kristuse kaudu. 

Katekismuse formaadi abil saab 
otsustada kiriku tegeliku õpetuse 
üle. See võib olla pikem või lühem, 
kuid esitatud on peamised usutõed. 

Martin Luther rõhutab oma 
suure katekismuse eessõnas välja- 
ande sisu olulisust: 

See sisaldab minimaalseid tead- 
misi, mida nõutakse kristlaselt. Kel 
neid teadmisi pole, seda ei saa krist- 
laseks pidada või talle sakramenti 
jagada. Nii on see ka käsitöölisega, 
kes ei tunne oma tööd ja selle nõu- 
deid. Sellist inimest tuleb tõrjuda kui 
ebakompetentset.* 

Need väga karmid sõnad rõhu- 
tavad tõsiasja, et on teatud veendu- 
mused, mida kiriku liikmelt ooda- 
takse. Need olulised usutõed leidu- 
vad iga uskkonna katekismuses. 

Denominatsioonist sõltumatult 
sisaldab enamik katekismusi kõige 
olulisemaid usualuseid: kümmet 
käsku, Meie Isa palvet, apostlikku 
usutunnistust (või Nikaia). Lisaks 
selgitatakse küsimuste-vastuste vor- 
mis peamisi usutõdesid, näiteks: 
mis on Piibel, kes on Jumal, kuidas 
saada päästetud jm? Mõnel juhul 


esitatakse lühidalt kiriku seisukoht 
tänapäeva vastuolulistes küsimus- 
tes: näiteks abort, eutanaasia, sama- 
sooliste abielu jm. Mõned katekis- 
mused on lühikesed (vähem kui 30 
väikest lehekülge), teised võivad 
olla enam kui 500 Ik pikkused. Igal 
juhul on tegemist väga kasuliku 
materjaliga kristlaste ja otsijate 
õpetamisel erinevate denominat- 
sioonide ja traditsioonide poolt. 


Soovitused 

Igal metodistil peaks olema isiklik 
katekismus, mis annab lihtsa üle- 
vaate üldiselt ristiusu ja soovitavalt 
ka Eesti Metodisti Kiriku peamis- 
test usutõdedest. See aitab oma 
usku mõista ning seda teistega ja- 
gada. Allpool on parim valik eesti- 
ja ingliskeelsetest katekismuste 
väljaannetest. 

Eesti Metodisti Kiriku parim 
katekismus on aastast 1920, mille 
avaldas Eesti Piiskoplik Metodisti 
Kirik. Väljaande autoriks oli dr 
W. Vast ja selle tõlkis eesti keelde 
Martin Prikask. Raamatus on vas- 
tused 350 küsimusele kristliku usu 
kohta ja sellel on kõik traditsioo- 
nilise katekismuse tunnused. Välja- 
andel on väärtuslik sisu, kuid kah- 
juks on seda keeruline hankida. 

u=e]Molo(e]/t 


11 804. 1, 7. 
| meid puhtaks fõigeit patujt. 


t Tell. 4, 8. "Seit fee on Sumala tahtmine : teie pühitfemine, 
A ) : tete pühitfemine. 
juje- Keistule Jumala Koja il teeb 


297. Miilles jeijab krifklit täius? 


Mitte tundmises, ega iu ja hin telij 
, Mit A ge täielijes 
1õus, mis Adamal enne langemijt oli; waid fees 
et meie Jumalat armastame tõigelt omaft ingeft 


ja lõigeft omaft meeleft: Patt. 22, 


37—40. 


298. Milles on austamine? 


Armu töö lõppus, Kristu 


fe jäkletulemifel, fis 


tui meie tema austuft näeme ja jeda ife igaweste 


maitsta Jaame. 


Rom. 8, 30. 
austanud. 


00. 3, 2, u armjad, 


Keda ta on õigets teinud, neid on ta ta 


Kol. 3, 4. Kui ristus, meie elu 


peate ed temaga au jee awalituts | Miia ld 


Jaama. 
meie oleme nüüd Jumala 


lapjed, ja ei ole weel mitte avalikuks jaanud, mis meie Jaante 


olema ; aga meie teame, 
"mtete toma Faviatioh honme nloima > 


Martin Lutheri suur ja väike 
katekismus selgitavad suurepäraselt 
usu aluseid, nagu neid esitavad 
apostlik usutunnistus, Meie Isa pal- 
ve ja kümme käsku. Lisaks leiduvad 
siin vastused peamistele küsimus- 
tele, mida usu kohta esitatakse. 
Kuna need väljaanded on loodud 
luterlikku perspektiivi silmas pi- 
dades, võivad sakramentide kohta 
käivad kommentaarid erineda mõ- 
neti metodismi arusaamadest. 
Ometi on neid kasulik lugeda. 

Roomakatoliku kiriku katekis- 
mus põhineb õpetusel, mille mit- 
med arusaamad on vastuolus tradit- 
sioonilise protestantliku doktrii- 
niga. Siiski leidub selles väärtus- 
likke vaateid moraaliküsimustele, 
näiteks abordile, eutanaasiale ja 
abielule, mida Eestis pole kirja- 
sõnas laialdaselt käsitletud kristliku 
traditsiooni ja Piibli vaatenurgast. 
See väljaanne aitab neid probleeme 
sügavamalt mõista. Suurem osa 
roomakatoliku kiriku arusaama- 
dest kattuvad Eesti Metodisti Ki- 
riku seisukohtadega, kuigi mitte 
alati kõigis punktides. 

Inglise keeles soovitaksin lugeda 
Timothy Tennenti raamatut Thirty 
Ouestions: A Short Catechism on the 
Christian Faith või William Abra- 
hami ja David Watsoni kirjutatud 

tui ta jaab amalituts 


jaanud, et 


toit meic Jaams teha nähn 


Igal metodistil peaks 
olema isiklik katekismus, 
mis annab lihtsa ülevaate 
üldiselt ristiusu ja soovi- 
tavalt ka Eesti Metodisti 
Kiriku peamistest usu- 
tõdedest. See aitab oma 
usku mõista ning seda 
teistega jagada. 


Key United Methodist Beliefs. Mõle- 
mad raamatud esindavad klassi- 
kalist traditsioonilist ristiusku, läh- 
tuvalt wesleylikust perspektiivist. 
Lisaks on need küllalt lühikesed ja 
sobivad koguduseliikmete õpeta- 
misel ning aitavad usku teistega 
jagada. 

Oleks väga hea, kui Eesti Meto- 
disti Kirik alustaks projekti 1920. 
aasta katekismuse kohandatud 
väljaande kirjastamiseks. See vajaks 
teatud määral kaasajastamist ning 
lisada võiks kiriku seisukohti päeva- 
teemalistes küsimustes koos piibel- 
like põhjendustega. 


Kokkuvõte 

Jeesus andis oma õpilastele korral- 
duse teha jüngriteks kõik rahvad ja 
õpetada neid järgima tema õpe- 
tust.? Katekismus on hea tööriist 


Jeesuse korralduse täitmisel, sest 
see aitab kristlastel süvendada oma 
usulisi teadmisi, et lihtsustada usu 
jagamist teistega. Katekismus pole 
üksnes raamaturiiulis hoidmiseks, 
vaid igapäevaseks lugemiseks. Minu 
soovitus on kasutada seda nii ko- 
dus kui kirikus, aga ka laste õpe- 
tamisel. Õpetage selle abil kaas- 
inimesi, taasavastage katekismus! 


DOUGLAS CHILDRESS, 
EMK Teoloogilise Seminari õppejõud 


1 Harriot Sherwood (18. märts 2018) Christianity 
as default is gone: the rise ofa non-Christian Europe. 
The Guardian. https://www.theguardian.com 
/world/2018/mar/21/christianity-non-christian- 
europe-young-people-survey-religion 

? William J. Abraham and David F. Watson, Key 
United Methodist Beliefs (Nashville: Abingdon 
Press, 2013), 18. Revisionism: õpetuse põhiliste 
seisukohtade ümbervaatamine, parandamine“ 
liberaalsest perspektiivist lähtuvalt. 

> Roger Olson, The Journey of Modern Theology: 
From Reconstruction To Deconstruction (Downers 
Grove, Ill: IVP Academic), 128-130. 

* Timothy Tennent, Thirty Ouestions: A Short 
Catechism on the Christian Faith (U.S.A.: Seedbed 
Publishing, 2012), 125. 

“Ibid., 48 

“Ibid., 28 

7 Ibid., 126 

8 Martin Luther, The Large Catechism (U.S.A.: 
Fortress Press, 1959), 6. 

? Matteuse evangeelium 28:19—20 


lelu ” Jealõey 
DL jutlust 


DETSEMBRIKUUS SAAB 
JOHN WESLEY 
JUTLUSTEKOGU OSTA 
SOODUSHINNAGA 25 € 


Osta raamat sõbrale jõulu- 
kingituseks või endale, 
eesmärgiga lugeda see läbi 
ühe aastaga. Jutlustekogu 
sisaldab 52 jutlust. Üks jutlus 
igaks nädalaks! 

Raamatut saab osta Logosest 
või kirikukeskusest 
(keskusometodistikirik.ee). 


Usurannak, 


kriisid ja kasvamine 


Tõenäoliselt ei ole inimest, kelle elu 
läheks sirget teed mööda, ilma 
ühegi raskuseta. Inimese elutee on 
kui pikk matk tundmatul rajal — me 
ei tea, kui pikk see on, me ei näe 
ette, mis järgmise nurga taga meid 
ootab. Võime sattuda kõndima 
mööda mugavat ja siledat teed, 
millel boonuseks kerge allamäge 
kallak, või vaevaliselt ronima järsu 
mäetipu poole. Vahel võib rännak 
paista pigem roomamisena mööda 
mudaseid mülkaid, kus varitseb oht 
lõplikult sisse vajuda. 


Inimese elu koosneb olulistest 
sõlmpunktidest — kriisidest. Seal- 
juures ei tähenda kriis tingimata 
negatiivseid sündmusi. Lapse sünd 
on perele enamasti väga oodatud 
sündmus, kuid suur muudatus, 
mille beebi tulek toob, võib kaasa 
tuua ka korraliku segaduse nii ma- 
japidamises kui ka suhetes ning 
kahtlemata nõuab senise elu dra- 
maatilist ümberkorraldamist. Lap- 


se kooliminek ei ole nii suur muu- 
tus perekonna elus, kuid sel etapil 
tuleb perel ümber vaadata pere lo- 
gistika ja tavarütm muutub jällegi. 
Kui noor inimene tegeleb enese- 
otsingutega, võib see kulgeda peh- 
memalt või drastilisemalt. Kui noor 
täiskasvanu otsib ja loodetavasti 
leiab kaaslase kogu eluks, on see 
pealtnäha imeline sündmus. Ometi 
ka paariks kujunemine ja perena 
toimima õppimine võib olla nii 
positiivne, kuid samaaegselt pinge- 
line aeg. Kui lapsed sirguvad suu- 
reks, on see ühelt poolt rõõm ja 
teiselt poolt kurbus, mis meenutab 
enda elu piiratust ning toob esile 
vajaduse keskenduda rohkem en- 
dale, mitte enam lastele. Need on 
vaid mõned näited elusündmustest, 
mida me tavakontekstis ehk ei de- 
fineeri negatiivse sündmusena, 
kuid mis ometigi tekitavad vajadust 
endasse vaadata, enda suhtumist ja 
suhteid ümber mõtestada ning 
elurütmi korrigeerida. 


Foto: Ragnar Esken 


Lisaks on elu täis kõiksugu 
katkestusi, mis tavapärasesse rütmi 
lõikuvad ja seda oluliselt kõigu- 
tavad. Lihtsamad ja keerulisemad 
haigused, pisemad äpardused nagu 
noaga sõrme lõikamine kuni suurte 
liiklusõnnetusteni, pereliikmete 
rasked haigused ja surm — mida tõ- 
sisem sündmus ja mida lähedasem 
inimene, seda sügavama jälje see 
meie ellu jätab. 2020. aastal on 
maailma mastaabis paljusid rah- 
vaid oluliselt kõigutanud ja tava- 
rutiine katkestanud koroonaviiruse 
levik. Tervet rahvast või maailma 
piirkonda võib puudutada sõda, 
loodusõnnetus või mistahes suu- 
rem tavaellu lõikuv sündmus. 
Lõpuks jõuame kõik ka selleni, et 
tuleb silmitsi seista enese sure- 
likkusega, mõtestada, mida tä- 
hendab elatud elu ja saabuv surm 
minu jaoks. 

Foto: Unsplash 


Kuidas saab kriisis kasvada? 
Kriis on oma olemuselt risttee. 
Meie valikuks on: kas minna edasi 
või hoopis alla anda, kinni jääda. 
Muidugi pole need valikud tead- 
likud. Kriisist läbiminekul on eri- 
nevad etapid. Klassikaliselt jaota- 
takse kriisiprotsessi järgnevalt. 

Šokiperiood. See sõltub sünd- 
musest ja olustikust ning on äär- 
miselt individuaalse pikkusega, 
ulatudes mõnest minutist kuni isegi 
mõne nädalani. Inimeses käivitub 
»Põgene-või-võitle“ = reaktsioon. 
Eriti kui tegemist on halbade uudis- 
tega, ei pruugita hiljem neid esi- 
mesi uudisejärgseid hetki üldse 
mäletada. Tüüpilisteks reaktsioo- 
nideks võivad olla nutt, naer, eita- 
mine, tardumine või hoopis ag- 
ressiivsus. 

Reaktsioonifaas. Reaktsiooni- 
faas võib kesta sõltuvalt sündmu- 
sest mõnest kuust kuni aastani, 
vahel kauemgi. See on aeg, kus ini- 
mene teeb läbi protsessi eitamisest 
valu või ebamugavuse kogemiseni. 
Inimene kogub infot, töötleb seda 
ja halbade uudiste korral peab ta 
n-ö põhjas ära käima, leinama 
enne, kui võib hakata tervenema. 

Tervenemise- või kohanemis- 
faas. Selles faasis toimub uude olu- 
korda jõudmine, kohanemine, elu 
mõtestamine uue nurga alt. 

Sealjuures on loomulik, et lisaks 
elusündmustele toimub ka usu 
areng läbi kriiside. 

Lihtsustatult võiks usu arengut 
kirjeldada järgmiste etappidena. 
Usuarengut on kirjeldanud mitmed 
autorid, lähtun siinkohal Peter 
Scazzero jaotusest.! 

1. Usule tulek, mil tekib elu- 
muutev teadlikkus Jumalast. Ole- 
nemata sellest, kas see toimub 
lapse- või täiskasvanueas, algab 
rännak koos Jumalaga. Inimene 
kogeb, et ta vajab endast suuremat, 
vajab armu ja andestust ning on 
valmis astuma suhtesse Jumalaga. 

2. Vaimulik kasvamine. Usklik 
liitub usukogukonnaga, asudes usi- 
nalt uurima Jumala sõna, õppima 

kiriku kombestikku ja kristliku elu- 
viisi põhimõtteid. 

3. Aktiivse panustamise faas. 
Usuõppijast on saanud tegutseja, 
kes teenib oma andidega ja võib- 
olla suisa vastutab mõne valdkonna 
eest koguduses. 

4. »Müür“ või ,,kõrbekoge- 
mus“. Elusündmuste või seesmiste 
otsingute kaudu jõuab inimene 
varem või hiljem elus punkti, kus 
usk ei ole enam lihtne ja esimese 
vaimustuse ja õhina asemel hakkab 
ta kogema võitlust, raskust, kaht- 
lusi, küsimusi. 

5. Uuel tasandil teenimine. 
Usklik võib teha samu asju, mis 
enne, kuid ta teeb neid uutelt lähte- 
kohtadelt. Tema teenimises on uus 
sügavus. 

6. Jätkuv pühitsus. Uskliku ees- 
märk on saada täiuslikuks armas- 
tuses. 


MÜÜR VÕI KÕRB 


Piiblis on tegelikult uskumatult 
palju näiteid sellest, kuidas Jumala 
mehed ja naised on oma usurän- 
nakul olnud sunnitud seisma vaim- 
se müüri ees või ekslema mööda 
kõrbe, enne kui nad jõudsid uute 
lahendusteni. 

Iisraeli rahvas tegi ühe inim- 
põlve jooksul läbi kõrberännaku. 
See rännak oli teekond orjusest 
vabadusse. Läbi rännaku raskuse 
pidid iisraellased õppima usaldama 
Jumala juhtimist pilve- ja tulesam- 
mast järgides, aga samuti Jumala 
hoolitsust, kes toitis neid iga päev 
ka keset kõrbe. See pidi olema tee- 
kond, mille käigus orjameelsus 
asendub vaba inimese identitee- 
diga, mil hirm vaenlase ees asen- 
dub usaldusega Jumala vastu. 


See pidi olema teekond, 
mille käigus orjameelsus 
asendub vaba inimese 
identiteediga, mil hirm 
vaenlase ees asendub 
usaldusega Jumala vastu. 


Iiob koges müüri oma elus, kui 
kõik, mis talle kallis, sealjuures ta 
tervis, hävines. liob väljendas oma 
valu nõnda: ,,Miks antakse valgust 
vaevatule ja elu neile, kelle hing on 
kibestunud, kes ootavad surma, 
mis ei tule, ent kes otsivad seda 
enam kui varandust, kes hõiskavad 
juubeldades ja on rõõmsad, kui nad 
leiavad haua? Miks antakse valgust 
mehele, kelle tee on varjul, kellele 
Jumal igast küljest on pannud ta- 
kistusi?“ (Ii 3:20-23) Ometi jõudis 
liob lõpuks punkti, kus ta täiesti 
alandus Jumala ees: ,, Ma olin ainult 
kõrvaga kuulnud kuuldusi sinust, 
aga nüüd on mu silm sind näinud. 
Seepärast ma võtan kõik tagasi 
ning kahetsen põrmus ja tuhas.“ (li 
42:5-6) Pangem tähele, et Iiob ütles 
seda enne, kui Jumal tema olukorra 
taastas. Ta oli ikka veel haige, ikka 
veel leinas, kuid oli jõudnud sügava 
alandumise faasi. Kuigi väliselt pol- 
nud midagi muutunud, oli Iiobi 
sees toimunud oluline muutus, ta 
oli läbinud talle pandud katsumuse. 

Hanna igatses last. Tema igat- 
suse, tõotuse ja palvete peale kinkis 
Jumal Iisraelile ühe tähelepanu- 
väärseima prohveti, Saamueli. Läbi 
selle naise hingevalu sündisid pal- 
ved tema tulevase lapse pärast, mis 
lõpuks osutusid õnnistuseks palju- 
dele, kes Saamueliga kokku puu- 
tusid. 

Taavet on samuti oluline näide 
sellest, kuidas Jumala poolt ku- 
ningaks võituna pidi ta jääma 
alandlikuks ja ootele. Sealjuures 
muutus Taaveti ootusperiood sõna 
otseses mõttes põiklemiseks ku- 
ningas Sauli relvade eest, põgene- 
miseks ja ekslemiseks kõrbes. Mul- 
le tundub, et pole juhuslik, et Jumal 
laskis oma väljavalitud mehel min- 
na läbi sellisest katsumusest — selle 
kaudu kujunes tulevase kuninga 
isiksus, katsumused panid proovile 
Taaveti iseloomu ja usalduse Ju- 
mala suhtes. Pole ime, et tagant- 
järele peetakse Taaveti ja ta poja 
Saalomoni kuningriigi perioodi 
Iisraeli ajaloo üheks kõrgajaks. 


Kõrb, tühi ja viljatu paik, 
on see, kus inimene saab 
kogemuse enda tühisu- 
sest ja jõuetusest ning 
peab hakkama lootma 
Nähtamatule, Jumalale, 
kes on meie varustaja. 


Jeesuski viibis kõrbes palve- 
tades ja paastudes. Kõrb, tühi ja vil- 
jatu paik, on see, kus inimene saab 
kogemuse enda tühisusest ja jõuetu- 
sest ning peab hakkama lootma 
Nähtamatule, Jumalale, kes on 
meie varustaja. 

Ei ole mõtet oodata, et kui 
Jumal on lasknud mineviku usu- 
meestel ja -naistel minna läbi kat- 
sumustest, siis meie pääseksime 
kuidagi kergemalt. 

Tähtis on see, milline on meie 
hoiak, kui oleme eluga jõudnud 
vastu müüri või keset kõrbe. Mõ- 


ned loobuvad selles etapis usust. 
Teised ripuvad Jumala küljes, hoi- 


des kramplikult kinni Jumala tõo- 
tustest. Ja ükskord, varem või hil- 
jem, tuleb läbimurre. Taaveti page- 
mine Sauli eest kestis mitmeid aas- 
taid. Iisraeli kõrberännak kestis 
koguni 40 aastat. See võib võtta 
aega, kuid läbimurre tuleb nii kind- 
lalt, kui kindel on meie Jumala us- 
tavus ja headus (vt Js 54:10), nii 
kindlalt kui Tema sõna püsib (vt Mt 
24:35). Läbimurret oodates usalda- 
gem oma valu, oma heitlused ja 
koormad Jumala peale (vt 1Pt 5:7). 
Kui üksi ei jaksa enam võidelda, siis 
meie ümber on kristlik kogukond. 
Kui koguduse tugi jääb väheseks, 
saab otsida eneseabigruppi, kus 
võivad kohtuda sarnaste teemadega 
inimesed ja end süvitsi avada. Kui 
eneseabigrupist on vähe, võib pöör- 
duda kristlasest psühholoogi või 
terapeudi poole. Mõnikord on tar- 
vis arstiabi. Igal juhul on kõrbeajast 
läbi minnes tarvis palveabi. 
Mõnikord me aga ei vabanegi 
täiesti katsumuse kaudu tulnud 


Foto: Unsplash 


Meile ei lubata muretut 
elu, aga Piiblis on tohutu 
hulk julgustavaid kirja- 
kohti. , Jumal on meie 
varjupaik ja tugevus, meie 
abimees kitsikuses ja 
kergesti leitav. Selle- 
pärast me ei karda, kui 
maa liiguks asemelt ja 
mäed kõiguksid merede 
põhjas.“ (Ps 46:2-3) 


piirangutest. Jaakob jäi lonkama 
pärast seda, kui oli Jumala saadi- 
kuga maadelnud (1Ms 32:32). Ju- 
mal ei tervendanud Moosest ko- 
gelemisest, vaid kasutas rahvaga 
kõnelemiseks Aaroni vahendust 
(2Ms 4:15). Paulus kirjutab, et tema 
sisse on pandud vai — on oletatud, 
et mingi terviseprobleem, et ta ei 
läheks kõrgiks (2Kr 12:7). Siinses 
langenud maailmas elades peame 
leppima ka lähedase surma ja lei- 
naga, saades vaid lohutust teadmi- 
sest, et Jumala armust võime kord 
taas kohtuda. 

Mis tahes eluraskuses võime 
teada, et Jumal ei jäta meid maha. 
Meile ei lubata muretut elu, aga 
Piiblis on tohutu hulk julgustavaid 
kirjakohti. ,,Jumal on meie varju- 
paik ja tugevus, meie abimees kit- 
sikuses ja kergesti leitav. Sellepärast 
me ei karda, kui maa liiguks ase- 
melt ja mäed kõiguksid merede 
põhjas.“ (Ps 46:2-3) 

Igaüks meist võib osutuda Ju- 
mala käepikenduseks hetkel, mil 
ligimene vajab tuge. Olgem siis 
tähelepanelikud, et märkaksime 
enda võitlustes abi küsida ning 
vaadakem ka ringi, et märgata neid, 
kes tuge vajavad. 


MAIRE LATVALA, 
pereterapeut, Tartu vangla kaplan 
Tartu Püha Luuka kogudus 

ANISS 


Kasvamisest 


Kolm EMK ilmikliiget jagasid oma mõtteid selle kohta, mis on nende 
jaoks vaimulik kasvamine isiklikul tasandil ning kuidas kriis mõjutab 


kasvamist. 


aladel e e e e eeeeeoeoeoeoeoeeeoeeeeeess 


Vaimulik kasvamine seostub minu 
jaoks õppimise, pühendumise, ja- 
gamise ning üksteise toetamisega. 
Piiblit lugedes näeme, kuidas Jumal 
kutsub meid tegutsema. Mitte pas- 
siivselt kõrvalt vaatama, vaid ak- 
tiivselt kaasa teenima. Kas Jeesus 
on meie elus reaalne? Kas me kasu- 
tame meile kingitud jumalikke vai- 
muande ühiseks kasvamiseks, ühi- 
seks kasuks? Kas see, kuidas me 
elame, annab tunnistust sellest, et 
meis on evangeeliumi vägi? Ini- 
mestena me ei suuda olla täius- 
likud, aga teised meie ümber ei 
otsigi mitte meie täiuslikkust, vaid 
nad soovivad näha Jumala väge 
meie sees. 

Mind ennast aitab kristlikult 
kasvada kodugrupp, kuhu me abi- 
kaasaga kuulume. Vaatamata selle- 
le, et kaasajal leidub rohkesti väär- 
tuslikku kristlikku kirjandust ning 
tegutsevad erinevad kristlikud raa- 
dio- ja telejaamad, ei asenda need 
ometi osadust teiste kristlastega. 


Mu elu tundus mulle rahulikuna. 
Millegi üle nagu põhjust nuriseda 
ei olnud: kusagilt ei valuta, saan 
endaga hakkama. Tundsin rõõmu 
kirikus käimisest, Piibli lugemisest 
ja palvest, mida enda arust tegin 
hea kristlasena kõigi eest, eriti oma 
kodupaiga ja sealsete inimeste eest. 
Teoreetiliselt teame, et tulevad ajad, 
mis meile ei meeldi — kusagil 
psalmides on see hästi öeldud, et 
üle seitsmekümne võib olla juba 
vaevaline. Teadsin ka, et raskused 
on elu osa ja koos Jeesusega käies 
suudame neid taluda ja isegi neist 
üle olla. 

Siis äkki hakkas puus valutama 
ja tehti kindlaks, et on liigese kulu- 
mine. Sain ennast tohtrile kirja, 


12 KODUTEEL 4/2020 


Ühised tänu- ja eestpalved, ühes- 
koos Sõna lugemine ja uurimine, 
ühiselt jagamine sellest, kuidas Ju- 
mal meie eludes reaalselt tegutseb 
- see lisab motivatsiooni ja innu- 
kust veelgi enam tundma õppida 
meie Lunastajat. Piibel kutsub meid 
samuti kasvama, mitte leppima vä- 
hesega, vaid igatsema rohkemat. 
Igatsema tahket toitu, mis on ,täis- 
ealiste jaoks, kelle meeled on koge- 
muste varal harjunud eristama 
head ja kurja” (Hb 5:14). Ka elu 
keerulistel etappidel annab ühine 
mõistev osadus julgust ja kindlust. 
Turvalises väikegrupis oleme tõe- 
näoliselt altimad ka üksteist teeni- 
ma nende vaimuandidega, mida 
Püha Vaim on meile kinkinud. 
Vähetähtis ei ole minu jaoks ka 
regulaarselt toimuva kodugrupi 
distsiplineeriv mõju Piibli lugemi- 
sele. Igapäeva kiires elurütmis on 
teinekord keeruline leida aega enda 
vaimulikuks ülesehitamiseks. Nii 
on lähenev kodugrupi kokkusaa- 


mille ootamiseks läks üle kolme 
kuu ja siis ei toimunud märtsist 
alates enam vastuvõtte, kuna oli ko- 
roonaaeg. Samal ajal jäi minu 
kodus elav hoolealune üha nõrge- 
maks ja kõhnemaks. Kuna ta tõrkus 
arstide juurde minemast, siis pidin 
kutsuma kiirabi. Aga kuna tal kusa- 
gilt ei valutanud, siis ei pakkunud 
kiirabi ka võimalust haiglasse saa- 
miseks. Lõpuks, kui ikkagi saime 
haiglasse, tuli kurb diagnoos, et te- 
gemist on kaugele arenenud vere- 
vähiga. Arstide konsiilium otsus- 
tas, et patsient vereülekannet ega 
keemiaravi ei talu ja ta saadeti liht- 
salt koju tagasi. 

Kõigi nende muutuste keskel tõi 
Püha Vaim mind patutundmisele, 


Foto: erakogu 


mine justkui märguanne, et tuleb 
võtta aega Piibli lugemiseks ja 
uurimiseks. Üheskoos loetu üle 
arutlemine aitab avada Sõna eri- 
nevaid tahke ning selle läbi kas- 
vada. Väikeklasside ja -gruppide 
tähtsust hinnanud kirikuisa John 
Wesley jaoks polnud väikeklassid 
mitte kohtadeks, kus pelgalt krist- 
likul viisil aega veeta, vaid seal pidi 
toimuma vaimulik kasvamine 
ning üksteise toetamine. Kevadel 
lahvatanud koroonaviirus peatas 
mõneks ajaks meie kodugrupi 
kokkusaamised, mis aga taastusid 
koheselt tingimuste leevenemisel. 
Vaatamata väliselt keerulistele olu- 
kordadele tundsin sel perioodil sü- 
dames aga üht erilist rahu, mis 
andis usukindluse. 


HERKI TOMBERG, 
Tallinna kogudus 


Foto: Üllas Tankler 


mis ei olnud lihtsalt ühe asja pärast 
andeks palumine ja siis teadmine, 
et olen andeks saanud. Püha Vaim 
hakkas mulle näitama, kui paa- 
dunud oli mu süda nende vanade 
inimeste vastu, kes kuuldavalt ei 
palu su abi, kuid kelle abivajamist 
tundlik süda peaks märkama. 
Pakkusin neile küll võimalusi: 
kutsusin külla, pakkusin toitu, sa- 
muti ütlesin, et ,,sa pole kunagi 
üksi, kui usud Jumalasse“. Samal 
ajal oli inimestel oma arusaamine 


ja usk Jumalasse, nad olid kõik ris- 
titud ja leeritatud ja nii mõnigi 
ütles, et palub igal hommikul Ju- 
malat. Mina olin küll lahke, aga 
ma ei olnud nende jaoks päriselt 
kohal. Kõik need vanakesed olid 
elanud ausat ja töökat elu. Aga 
minu silmis oli taunimistväärt kas 
või see, kui keegi ei suutnud suit- 
sust loobuda. 

Ühesõnaga - see suvi oli minu 
jaoks üks pikk ja raske meele- 

2020. aasta on metodisti kirikus 
kasvamise aasta. Kes oleks osanud 
aga arvata, et see aasta kujuneb 
hoopis teistsuguseks kui kõik eel- 
mised? Meid tabas ülemaailmne 
pandeemia mitmeks kuuks ning 
tuli oma koguduse/pere/tööelu täie- 
likult ümber korraldada. Olukord 
mõjutas suuresti ka minu elu ning 
järgnevalt tahan puudutada täpse- 
malt paari aspekti, kuidas nii suur 
olukorra muutus ja (näiliselt) 
kriisiolukord võib meie vaimuli- 
kule kasvule tõuke anda. 

Tihti paneb just pingeline olu- 
kord meid Jumala poole pöördu- 
ma. Nii usun ka praegusel ajal: mit- 
med on öelnud, et kitsikuses olek 
pani neid Jumalat rohkem otsima. 
Minule isiklikult kujunes eriolu- 
korra algus suureks usaldustestiks. 
Olime abikaasaga küsimuse ees, kas 
alustame pereloomisega, sest olime 
eelnevalt seda nii plaaninud. Kuid 
uus olukord tõi kaasa omad hir- 
mud: kas saan piisavalt arsti juurde, 
kas see võib olla ohtlik mu tervisele 
jms. Palvemeelselt sellele mõeldes 
(sama õhtu, kui eriolukord riik- 
likult välja kuulutati) sain täieliku 
rahu südamesse, et olla kindel oma 
plaanides. Täna olen nii tänulik, et 
eriolukorra ajal sain oma esimesed 
raseduskuud veeta enamjaolt kodus 
ja teha kaugtööd, ise oma aega pla- 
neerida ning piisavalt magada. 

Ef 4:16 ütleb, et ,, Temas on kogu 
ihu liidetud kokku ja hoitakse koos 
kõigi üksteist toetavate liikmete 
abil, nii nagu on iga üksikliikme 
ülesanne. Sel viisil saab ihu kasvu- 


paranduse aeg. Hästi aitas sellele 
kaasa meie koguduses peetud jut- 
luste seeria Püha Vaimu viljast 
(GI 5:22-23), kus erinevad jutlus- 
tajad rääkisid erinevatest seem- 
netest selles viljas. Olin väga hädas 
oma elus olnud pika meele puudu- 
mise ja kärsitusega teiste suhtes, 
kes on saamatumad ja aeglasemad. 
Tänu Jumalale, et olen aru saanud, 
et kui Püha Vaim toob armastuse, 
siis peame seda rakendama nii, et 


jõu iseenese ülesehitamiseks ar- 
mastuses“ ning 1Ts 3:12: , Ning 
Issand kasvatagu teie armastust ja 
tehku see rohkeks üksteise ja kõi- 
kide vastu, nii nagu see meilgi on 
teie vastu.“ 

Minu peamiseks armastuse 
keeleks on kvaliteetaeg ning just 
eriolukorrast tingitud pikad kodus 
olemise tunnid kulusid vaimulike 
distsipliinide harjutamiseks — mis 
oli olnud mu selle aasta eesmärgiks 
vaimulikul teekonnal. 

Väga julgustav ja rõõmustav oli 
näha ja kogeda, kuidas kogudus 
ühtse perena kokku hoidis nii suure 
füüsilise/vaimse/emotsionaalse 
eraldatuse ajal. Minu igapäevasteks 
vaimuliku distsipliini hetkedeks 
said erinevate jutluste ja tasku- 
häälingute (ing k podcastide) kuu- 
lamine üle Eesti ja maailma. Olles 
õpetaja, tundus kogu töökoormus 
topeltkogusena ning aeg ekraani 
taga oli pikk, kuid siiski just mit- 
meest jutlusest ning isiklikust ajast 
Jumala sõna üle mediteerimisel 
ammutasin jõudu edasi minekuks. 
Kogukonna kokkuhoid, olgu siis 
lastejutluste tegemine läbi video või 
telefonivestlused lähedastega, tee- 
nistuste ülekanded, muutsid selle 
aja vaimuliku kasvu platvormiks. 

Hetkel tagasi vaadates järeldan, 
et piirangute aeg aitab prioriteete 
paika seada, n-ö puhastab elu 
vähemtähtsast ja mürast. Julgen 
öelda, et ka praegu, kui piirangud 
on juba suuresti vähenenud, olen 
jätkuvalt järginud samu prioriteete: 
nt suhted lähedastega, vaimulikud 


ka teised Püha Vaimu vilja osad 
kasvaksid ikka rohkem armastuse 
ja rahu valguse sisse. 

Lõpuks tahan öelda, et olen 
väga tänulik, et olen võinud kas- 
vamise protsessis läbi minna suu- 
rimast patukahetsusest oma elus. 


MAI JAANUS, 
Pärnu Agape kogudus 

distsipliinid, osadus kaaskristlas- 
tega. 

Eriolukorra lõppedes tekkis üha 
suurem igatsus kuuluda ja pühen- 
duda ühte kogudusse, sest eelnevalt 
olime abikaasaga ennast jaganud 
mitme linna ja koguduse vahel, aga 
nüüd tahtsime kvaliteeti, mitte 
kvantiteeti. Seega mitmete huvita- 
vate juhtimiste põhjal leidsime end 
Saaremaalt. Kuigi algul oli soov just 
võimalikult pealinna lähedale 
jääda, avanes võimalus teenida 
hoopis Saaremaal Reeküla kogu- 
duses, mis meie kujutelmadest esi- 
algu täiesti välja jäi. Kuid nähes 
neid võimalusi ja sealseid inimesi, 
tekkis teadmine, et just see on paik, 
kus kogudusena kasvada ja panus- 
tada soovime. 

Terve möödunud aasta on 
olnud muutuste aasta, ettearvama- 
tult huvitav ja hea kasvuplatvorm 
minule ja usun, et paljudele teistele 
samuti. Näen, et füüsiline, vaimne 
ja emotsionaalne eraldatus tõi meid 
üksteisele hoopis lähemale ja aitas 
olulist ebaolulisest eristada. C. S. 
Lewis on öelnud, et pelgalt muutus 
ise ei ole kasv, vaid kasv on muu- 
tuse ja järjepidevuse kooslus; ja kui 
ei ole järjepidevust, pole ka kasvu. 


VERONIKA TAIMLA, 
Reeküla kogudus 

Rakvere kogudus 100 


11. novembril 2020 sai Rakvere metodisti kogudus 100-aastaseks. Seoses pandeemiaohuga 
otsustasime juubelipidustused lükata edasi järgmisesse aastasse, lootuses tähistada seda 
pidulikku sündmust suurejoonelisemalt kui meie väike kirik ja distantsihoidmise nõue hetkel 
võimaldavad. Tähelepanu vääriv tähtpäev annab hea võimaluse vaadata veidikenegi tagasi 
ajalukku ja ütelda tänu Jumalale selle eest, mida Tema Rakvere koguduse kaudu on viimase 


100 aasta jooksul teinud. 


Rakvere kirikuhoone pühitsemise 90. aastapäev. 


Koguduse rajamine ei sünni üleöö, 
see on pikemaajalisem protsess. Vii- 
mast kinnitab ka Rakvere koguduse 
sünnilugu. Ajalugu räägib meile, et 
juba kümme aastat enne koguduse 
sündi alustasid Malmi tänaval elav 
abielupaar Jaan ja Katariina Rajaste 
(enne nime eestistamist Rabor) 
oma korteris palvetundidega. Nen- 
de tööd toetas igakülgselt Karl 
Kuum (Tapa metodisti koguduse 
rajaja), kes üle nädala sõitis Rak- 
verre Jumala sõna jagama. Palve- 
grupist osavõtjate hulk kasvas. Hil- 
jem jätkati iganädalasi kooskäimisi 
erinevates korterites. 1914. aastal 
pöördunud liitusid ning moodus- 
tasid Tapa metodisti koguduse 
Rakvere osakonna. Olgu siinkohal 
mainitud, et Tapa metodisti kogu- 

dus sai ametlikult rajatud 1912. 
aastal. 

Toomas Pajusool õnnestus 
2019. aastal riigiarhiivist saada do- 
kumendid, mis valgustavad Rak- 
vere koguduse rajamisega seon- 
duvat. Kümme Rakvere elanikku 
saatsid 1920. aastal 24. septembri 
kuupäevaga notariaalselt kinni- 
tatud palve Eestimaa Piiskopliku 
Methodisti Koguduse Peajuhatajale 
õpetaja M. Prikask'ile Kuressaares, 
mille sisu teatab järgmist: 


»Meie allakirjutajad, Rakvere linna 
kodanikud palume Teid Rakvere 
linna, Eestimaa Piiskopliku Metho- 
disti koguduse osakonda asutada, ja 
selleks vastavas valitsuse asutuses 
samme astuda, et Rakvere Piiskoplik 


Methodisti koguduse osakond Pikk 
tän No 7 põhjuskirja $16 põhjal 
saaks registreeritud.“ Allkirjad: J 
Karlson, ] Rabor, A Rätsep, ] Koch, 
A Arwväli, J Aruväli K Rabor, 
A Rätsep, M Koch, H Talbach. 
Seejärel saatis Martin Prikask 
Eestimaa Piiskopliku Methodisti 
Koguduse Juhatusse, kes Kuressaa- 
res Uus tän 53 asub, ,, Palve“ Rak- 
vere-Paide Rahukogule 27. sep- 
tembril 1920 alljärgneva sisuga: 


»Tallinna-Haapsalu Rahukogu istun- 
gil 23. septembril 1919. a. on otsus- 
tatud registreerida Eestimaa Piis- 
koplik Methodisti kogudus. Nime- 
tatud kogudus on Rahukogu poolt 1. 
oktoobril möödaläinud aastal Selt- 
side ja ühingute registrisse N 160 all 


Fotod: koguduse pildikogu 


sisse kantud. Oma Põhjuskirja $16 
järele on kogudusel õigus igal pool 
Eesti Vabariigi piirides uusi kogu- 
dusi oma osakondadena asutada, 
kus selleks 10 isikut soovi avaldavad. 
Need osakonnad töötavad, põhjus- 
kirja $17 järele, iseseisvalt põhjus- 
kirja ja peakoosoleku poolt selleks 
otstarbeks välja antud juhatuskir- 
jade järele. Käesoleval kuul on 10 
Rakvere linna elanikku soovi aval- 
danud, et Rakvere linna Eestimaa 
Piiskoplikule Methodisti kogudusele 
osakond saaks asutatud nime all: 
»Rakvere Piiskoplik Methodisti ko- 
gudus“. Eespool ettetoodud põhjustel 
ja Ajutise Valitsuse poolt 21. märtsil 
s. a. vastu võetud seltside ühisuste ja 
nende liitude registreerimise sea- 
duse $26 punkt 1) juhiks võttev, 
palub Eestimaa Piiskopliku Metho- 
disti koguduse Juhatus Rakvere- 
Paide Rahukogu registreerida ni- 
metatud koguduse osakonnana 
»Rakvere Piiskopliku Methodisti 
kogudust“, kelle asupaik saab olema 
Rakveres Pikk tän No 7. Registree- 
rimise üle palume meile tunnistust 
välja anda ja see Kuressaare politsei 
ülema läbi kätte saata. Siia juure 
lisame post kaartiga 12 marka tun- 
nistuse eest ja 30 marka kuulu- 
tamise rahaks, kokku 42 marka ning 
peale selle trükitud põhikirja. 


Kuressaares 27. septembril 1920. a. 
Esimees õpetaja M. Prikask 
Kirjatoimetaja M. Kõddar 

P S. Saadame siin juures Rakvere linna 
elanikude palve kirja notariuse poolt 
kinnitatud 


Kuu aega võtnud menetluse tule- 
musena anti välja Rakvere-Paide 
rahukogu registreerimise-osakon- 
na Akt Nr 357 Rakvere Piiskopliku 
Methodisti koguduse osakonna re- 
gistreerimise kohta 1. novembril 
1920. aastal. Kümne aasta pikkune 
kuulutus- ja palvetöö Rakveres olid 
lõpuks vilja kandnud ja Metodisti 
kogudus sündinud. Tänu olgu Ju- 
malale selle eest! 

EMK  Kirikukalendris seisab 
Rakvere koguduse rajamise kuu- 
päevana 11.11.1920 — sama, mille 
leiame ka Äriregistrist. Koguduse 
eelmise pastori Hans Lahi abikaasa 
Sirly mainib oma EMK Teoloo- 


Rakvere metodisti kiriku ehitamine. 


gilise Seminari praktikatöös kogu- 
duse asutamise ajana ka 7. no- 
vembrit 1920. a. Uurisin välja, et 7. 
november 1920. aastal oli püha- 
päev, s. 0. siis esimene pühapäev 
peale Rahukogu poolt väljaantud 
koguduse registreerimise akti. Kas 
võis kogudus tol pühapäevasel kok- 
kutulemisel tähistada koguduse 
ametlikku registreerimist, mida 
hiljem aastapäevana tähistati, jääb 
hetkel veel oletuseks. Millal Riigi 
Teatajas koguduse registreerimise 
vastavasisuline teade ilmus, ei ole 
ka mul hetkel teada. 

Mida me aga teame, on see, et 
Rakverre loodud iseseisev meto- 
disti kogudus oli mandri-Eesti kol- 
mas kogudus Tapa (1912) ja Haap- 
salu (1918) järel; koguduse esime- 
seks vanemaks sai Johannes Karls- 
son (1920-1922). Varsti pärast 
Rakvere koguduse ametlikku al- 
gust, aastal 1922 kirjutab Martin 
Prikask oma Eesti Metodisti Kiriku 
aastaaruandes (mis originaalis olla 
kirjutatud saksa keeles, ja peaks 
olema leitav piiskop John Nuelseni 
kontori arhiivis Zürichis, Šveitsis 
ning mille sain inglise keeles vend 
S. T. Kimbrough, Jr-ilt) järgmist: 

»Palvemajade puudumise pä- 
rast, kogudused Pernaus [Pärnus] ja 
Wesenbergis [Rakveres] kannata- 
vad. Rendikulude äärmusliku tõusu 
tõttu ning otsese väljatõstmise kar- 
tuses on kogudus väga kannatanud, 
kuid Jumal on seda siiani takista- 
nud. Seda on siiski oodata iga päev 
ja hetk. Kui see toimub, on see 


Värskelt valminud Rakvere metodisti 
kirik 1929. aastal. 


koguduste edasiliikumiseks suur ta- 
kistus ja tänapäeval ruume ei leidu.“ 

Samal aastal (1922) uue kogu- 
dusevanema Hans Soethe (1922—1923) 
ajal osteti kogudusele krunt kahe 
vana puumajaga, millest üks hoone 
lammutati ja teine remonditi koos- 
olekuruumiks. Rahva osavõtt koos- 
olekutest oli väga elav ja inimesi 
tuli jätkuvalt pöördumisele. Õde 
Marie Sauli korteris alustati püha- 
päevakooliga, mille juhatajateks 
olid Hilda Skalwe ja Alide Aruväli. 
Tekkis ka noorteühing Epworth 
Liiga ning laulu- ja pillimängukoor. 

Kogudusevanem = Voldemar 
Ojassoo (1926—1932) sai südamesse 

soovi hakata ehitama kogudusele 
pühakoda ning alustas vastavat 
asjaajamist. 17. mail 1928. aastal 
pani uue kiriku ehitusele nurgakivi 
superintendent Martin Prikask. 25. 
augustil 1929 õnnistati vastvalmi- 
nud kirik superintendent Prikaski 
ja õpetajate Voldemar Ojassoni ja 
Martin Krügeri poolt, saades en- 
dale nime Rakvere Lunastaja kirik. 
Kogudus oli juba evangeelses töös 
sirutunud kaugemale Rakvere piiri- 
dest, omades kaht osakonda — Hal- 
jalas ja Port-Kundas. 

Mõned aastad pärast uue püha- 
koja valmimist tuli kogudust teeni- 
ma pastor Eduard Raud (1932—1933) 
ja seejärel pastor Martin Kuigre 
(Krüger, 1933-1957), kes jäi karja- 
seks juba pikemaks ajaks. 1944. aas- 
ta pommitamises said kuulide ning 
mürsukildude tõttu kannatada kiri- 
ku katus ja aknad, kuid kogudus 
parandas need oma jõududega. 
Pärast sõda, nõukogude võimu all, 
piirati koguduse juriidilisi õigusi: 
kõikidest kirikusisestest otsustest, 
läbikäimistest ja külalistest tuli 
teatada ning aru anda kohalikule 
rajooni täitevkomiteele. 1945 mär- 
gib Martin Kuigre oma aruandes, et 
sõja ajal läksid kiriku kirjad ka- 
duma. Hiljem väljastas ministrite 


nõukogu usukultusasjade volinik 
loa, millega lubati usklike usuliste 
vajaduste rahuldamiseks kasutada 
palvemaja aadressil Komsomoli 
tn 19A. Keelatud oli koguduseliik- 
mete omavaheline = abistamine, 
vaestemajade, lasteaedade ülalpi- 
damine, usukaaslastele materiaalse 
abi andmine koguduse rahadest, 
laste-, noorte- ja muude gruppide 
organiseerimine. 

Vaatamata piirangutele jätkas 
kogudus Jumala sõna kuulutamist 
ja inimeste teenimist. Pastor And- 
res Kirjamäe (1958-1963) ajast on 
märkmeid, et hingede päästmise 
nimel pingutati edasi, uusi inimesi 
tuli eestpalvele, rahva osavõtt oli 
elavam ja kogudusega liitus uusi 
pöördunuid. Koguduse elus pandi 
rõhku pühitsuselu kasvatamisele ja 
äratustööle. Pastor kutsus üles ini- 
mesi anduma sügavalt Issandale, 
palvetama rohkem, korraldama 
vahekorrad Jumala ja inimestega. 
Hoone juures uuendati kiriku tara, 
täideti õuepinnast, tehti kiriku sise- 
mine kapitaalremont ning ehitati 
uus tuulekoda. 1960. aastal vähen- 
das nõukogude võim koguduse 
krunti puuviljaaia osas. Kogudusele 
anti õigus kasutada kirikuhoone 
seinast mõõdetuna üksnes 2 meet- 


rit maad, ülejäänud maa kiriku 
ümber anti linnarahvale aiamaaks. 
1967. aastal oli kogudusel Narvas 
osakond, kus koguneti iga kuu 
teisel pühal baptistide palvelasse. 
Osakonna vanemaks oli G. Roo- 
saar, kes elas Narva-Jõesuus. Jutlus- 
tamas käisid vennad Heino Laine 
ning A. Bachmann. Hiljem paluti 
Rakvere koguduse vanemat, et ta 
iga kuu teisel pühapäeval tuleks 
Narva armulauda jagama. 

Aastatel 1969—1972 teenis kogu- 
dust Päivo Kasekamp, kes aitas kaa- 
sa ka koorijuhi ning organistina. 
Sellest ajast üks huvitav statistiline 
number, mis kajastas I Nelipüha 
teenistuste osavõtjate arvu: püha- 
päeva hommikusel jumalateenis- 
tusel 100 ja pärastlõunasel teenis- 
tusel 95 osalejat. 1971 liitus kogu- 
dusega rühm Volga-sakslasi. Rak- 
vere Rajooni TSN Täitevkomitee 
esimehe asetäitja H. Trasberg nõuab 
koguduselt lisaks aasta jooksul läbi 
viidud ristimiste, leerilaste ja laula- 
tuste arvu näitamisele ka infot selle 
kohta, palju on väljaspool kogudust 
elavad kodanikud mainitud kom- 
betalitusi lasknud enda jaoks kiri- 
kus toimetada. Uued tööpunktid on 
asutatud Kiviõlisse ja Veneverre. 

1973 veebruaris määrati kogu- 


Uno Külviste meenutab 


Oli aasta 1973, millal ma andsin oma nõusoleku super- 
intendent Aleksander Kuumale ja ka Hugo Oengole. 
Nemad olidki minu ordineerijad Rakvere koguduse 
peale 1973. aastal. Olin veel ka (1973) Viimsi Evangee- 
liumi Kristlaste vabakoguduse diakonina tööl, kuhu oli 
Oskar Olvik koos Viimsi koguduse vanema Evald Tim- 
masega mind ordineerinud diakonina koguduse tööle. 
Samal ajal olin evangeeliumi kuulutajana tööl ka veel 
Tallinna Harku tänava vennastekoguduses. Ei olnud 
just kerge asuda kodulinnast Tallinnast kogu oma pe- 
rega hoopis tundmatusse Rakveresse. Minu kaks töö- 
kohta evangeelses töös tuli maha jätta ja asuda täie- 
likult elama evangeeliumi tööle tundmatusse Rak- 
veresse. Imeline on küll see Jumala tee ja Tema töö. 
Samal ajal olid mul pooleli ka ülikooliõpingud, Tallin- 
nas TPl-s (Tallinna Polütehnilises Instituudis), need tuli 
katkestada. Loomulikult oli vajalik koguduse jumala- 
teenistuste läbiviimise kõrval olla pidevalt isiklikus 
ühenduses koguduse liikmetega nende kodudes ja 

kodumurede jagamisel. Pidin ise olema oma nõrga 
tervisega mitu korda rasketel neeruoperatsioonidel Tal- 
linna haiglates ja imeline küll, ka selle läbi sain pare- 
mini mõista koguduseliikmete kannatusi ja nende 
isiklikke muresid. Minu abikaasa Leida oli ka siin kõikjal 
väga vajalik abiline ja nõuandja. Temal oli lisaks laste 
pühapäevakool ning kogudusetöö mured tervikuna 
tuli ka Leidal endal kanda. Neid oli aga palju. Ta oli 
mulle vapper abiline kõikjal. Jagatud mure on ikka 
poole väiksem. Muidugi oli palju koguduse vendi, noo- 
remaid ja vanemaid, kes agaralt abiks olid koguduse 
mitmepalgelises töös. Mõtlen veel praegugi tänuga 
nende abivalmidusele! 

See oligi üks lõigukene minu elust Rakveres 36 
aasta vältel 1973-2009, siis sain 80-aastaseks. 

Nüüd olen juba 91-aastane. 

Samuti olen tänulik veel tol ajal (toimetaja märkus 
— Uno Külviste pastorina teenimise viimase 4 aasta 
jooksul) superintendendi ametis olnud Taavi Holl- 
manile tema vennaliku ja südamliku abi eest. (Telefoni- 
intervjuu salvestatud 3. nov 2020.) 


Taavi Hollman (vasakul) ja Uno Külviste. 


duse vanemaks Uno —Külviste 
(1973-2009). Kogudus oli tänulik 
selle eest, et peale suhteliselt sa- 
gedasi pastorite vahetusi jäi pastor 
Külviste kauemaks ajaperioodiks 
ustavalt teenima. Saavutati teatav 
stabiilsus ja rahuperiood, töötasid 
pühapäevakool, laulukoor, naiste- 
osadus, toimusid palve- ja piibli- 
tunnid. Pastor Uno Külviste on 
Rakvere metodisti koguduse ajaloo 
jooksul ajaliselt kõige kauem tee- 
ninud pastor (1973-2009). Tema 
ametiaega jääb ka aastatel 2005- 
2006 läbi viidud kirikuhoone põh- 
jalik välisfassaadi ning katuse reno- 
veerimine, elektrisüsteemide kaas- 
ajastamine, akende vahetamine, 
vee ja kanalisatsiooni sissetoo- 
mine ning korteriosa uuendamine. 

Peale pastor Uno Külviste emeri- 
tuuri jäämist hakkas kogudust 
teenima pastor Hans Lahi (2009— 
2018). Koguduses jätkusid jumala- 
teenistused, piiblitunnid, laste pü- 
hapäevakool, tihedamat koostööd 
tehti Rakvere teiste kristlike kogu- 
dustega, peeti kirikunädalaid ja 
ühiseid raadiosaateid. Kirikuhoone 
juures võeti Tapa metodisti kogu- 
duse pastori Joel Rangi abiga ette 
põranda täielik renoveerimine 
(paigaldati soojustus ja uued põ- 
randalauad) ning altarireelingu 
uuendamine (viimane toimus Mar- 
tin Kuigre tehtud vana joonise jär- 
gi). Uuendati esiku vooder, lammu- 


tati ohtlikuks muutunud kõrval- 
hoone, korrastati aeda ja hoovi. Sel 
ajal alustati ka vähekindlustatud 
perede lastele suunatud abi and- 
mise ja ürituste korraldamisega. 

Alates 1. jaanuarist 2019 asus 
kogudust karjasena teenima pastor 
Taavi Hollman. 

T. Hollman: ,, Koguduse juha- 
tuse liikmed käisid kolmapäeviti 
palves ja nendega liitusin ka mina. 
Heino Tammoja oli äsja lõpetanud 
ülemise väikese toa põhjaliku reno- 
veerimise, kus oli külmal talveilmal 
hea palveosadust läbi viia. Vanal 
ajal oli ülemist kambrit nimetatud 
prohveti toaks. Prohvetlikke sõnu- 
meid vajab kogudus ka täna. Varsti 
sain koguduseliikmetelt signaali, et 
ka nemad tahaksid palveõhtutega 
ühineda. Kohtusime palveosadu- 
seks tagumises väikeses saalis, peat- 
selt kasvas palveõhtutest välja aga 
juba kirikusaalis peetavad kolma- 
päevased piibli- ja palveõhtud koos 
Jumala sõna oluliste tõdede põhja- 
likuma uurimisega ning eestpalve- 
nimekirjas olevate inimeste eest 
palvetamisega. 

Nägime perega, et kiriku inter- 
jöör vajas kohendamist. Minu abi- 
kaasa Merle leidis vahendeid ja 
võimalusi kirikusaali hubasemaks 
muutmiseks ja nii hakkasid mit- 
med teisedki andma oma panust. 
Koguduse kauaaegse venna Eino 
Nõmme eestvedamisel, rahalisel 


Foto: koguduse pildikogu 


toetusel ning töö teostamisel uuen- 
dati kirikusaali lae- ja seinavooder. 
See oli väga suur töö. Abilisi oli 
mitmeid, ka pastor Joel Rang Tapa 
metodisti kogudusest. 25. augustiks 
2019, kui möödus 90 aastat kiriku- 
hoone pühitsemisest, võisime juba 
renoveeritud kirikusaalis aasta- 
päeva tähistada. Tänu mitmetele 
abilistele ja toetustele (ka Tallinna 
metodisti kogudusest) sai jõulu- 
deks 2019 kirikusaali installeeritud 
õhksoojuspump, mis aitas kiriku- 
saali soojana hoida ning järgmisel 
aastal (2020) soetasime suure ekraa- 
ni laulusõnade näitamiseks. Eino 
Nõmme abiga uuendati suvel 
tuulekoja interjöör ja tema pere- 
liikmete abiga renoveeriti kiriku 
köök. 

Kogudus toimis kui suur pere- 
kond: kes õmbles ristitavatele uued 
ristimiskitlid, kes uued altarilaua- 
katted, kes värvis kirikuaia, kes 
abistasid koristustöödega kiriku- 
aias või kirikuhoone sees, kes aitas 
kööki uued nõud osta; kes abista- 
vad laste pühapäevakoolis, noorte- 
kohtumiste läbiviimisel, koguduse 
laulugrupis, laulusõnade näitami- 
sega ekraanile, ühislaulu saatmisel, 
vanurite külastamisel, väljapoole 
suunatud ürituste korraldamisel ja 
nii edasi. Jumal on andnud armsa 
kogudusepere, kes üheskoos aita- 
vad üles ehitada Jumala riiki nii 
füüsiliselt kui vaimselt. 

Olen südamest tänulik oma 
armsale perele igakülgse abi ja toe- 
tuse eest ning tervele kogudusele. 
Oleme sõna otseses mõttes tajunud 
Jumala head kätt ning tõdeme, et 
selle armsa pühakoja viimane hiil- 
gus saab ehk suuremgi kui algne. 
Meie igatsus on, et Jumal annaks 
jätkuvalt selles paigas rahu ja pääste 
kõigile, kes vajavad Lunastajat Jee- 
sust. Õnnistagu Jumal koguduse 
jätkuvat teenimis- ja kuulutustööd 
kuni Kristuse tagasitulemiseni!” 


Artikli koostamisel on suureks 
abiks olnud Sirly Lahi poolt 
kogutud informatsioon koguduse 
arhiivimaterjalidest! 


TAAVI HOLLMAN, 
Rakvere koguduse pastor 

Tallinna 
metodisti 
kiriku hoone 


Foto: erakogu 


Kakskümmend aastat tagasi 
valmis ja pühitseti EMK 
Tallinna Koguduse pühakoda. 


Tihti me ei aima, kui sügavale mi- 
nevikku ulatuvad mõne, meie päe- 
vil realiseerunud projekti juured. 

Seepärast heitkem põgus pilk 
esmalt pisut kaugemasse ajalukku, 
kui Eesti Metodisti Kirik oli veel 
üsna nooruke. 1920. aastatel, otsus- 
tasid meie eelkäijad metodistid 
kokku panna ohvrianni välismis- 
joni heaks. Kokku koguti 50 dol- 
larit. See saadeti tol ajal maailmas 
vähetuntud paika — Koreasse sealse 
kristliku koolihariduse toetuseks. 
Seda sinepiivakese suurust armas- 
tuseandi poleks enam keegi mäle- 
tanud, kui tolleaegne Kristliku 
Kaitsja toimetaja ei oleks selle koh- 
ta lühiteadet ajakirja talletanud. 

Pastor Toomas Pajusoo, kes on 
hoolega uurinud EMK ajalugu val- 
gustavat materjali, leidis artikli 
sealt. 

See pealtnäha vähetähtis fakt ei 
ole ometi midagi, mis ununeks Ju- 
mala majapidamises. Külvatud see- 
me võib olla kuitahes pisike, aga 
kui see on külvatud Jumala põllule, 
siis Jumal on see, kes kasvatab. 1Kr 
3:6 ütleb Paulus: ,, Mina istutasin... 
aga Jumal laskis kasvada.” Need 50 
dollarit ei pruukinud ligi 100 aastat 
tagasi olla meie eelkäijatele väike 

he 
Foto: Wikipedia 


raha, arvestades vaeseid olusid ja 
dollari kõrget kurssi. Igal juhul oli 
see armastusega tehtud kingitus, 
mille Jumal laskis kasvada viie- 
kümnest dollarist miljoniks ning 
saatis selle määratud ajal Eestisse 
tagasi. 

Vahepeal käisid nii Koreast kui 
Eestist üle rasked ajad: sõjad ja 
okupatsioonid, rohked inimkanna- 
tused, purustatud eluasemed ja 
kirikud. 

1944. a märtsis hävis ka Tallin- 
na metodisti koguduse pühakoda. 
Kui tolleaegne pastor Aleksander 
Kuum seisis pommirünnakule 
järgneval päeval veel suitsevate 
ahervaremete juures, siis äkki mär- 
kas ta rusude keskel terveks jäänud 
hõbedast ristimisvaagnat ja sellele 
graveeritud Kristuse sõnu: ,, Laske 
lapsukesed tulla Minu juurde!” 
Keset kaotusvalu tungis lootusekiir 
pastori hinge: ,, Lapsed — see on ju 
elu jätkumine, see on tulevik ja loo- 
tus!” 

8 aastat hiljem Aleksander 
Kuum arreteeriti ja viidi Siberi sun- 
nitöölaagrisse. Ühes oma vangi- 
põlves loodud luuletuses, milles ta 


kirjeldas oma elamusi Jumalaga, 
ütleb ta muuhulgas: ,Ja templi 
plaani Ta näitas mul uut!” 

Vahepeal kutsus Issand oma 
vana sulase sinna, kus on väga palju 
parem. 

Eesti taasiseseisvus 1991. aastal. 
EMK Tallinna Kogudus nägi siis 
suurt võimalust, aga ka suurt vaja- 
dust hakata realiseerima uue templi 
plaani. Kuid üsna varsiti sai meile 
selgeks, kui palju tõkkeid tuleb üle- 
tada, et meie julged unistused täi- 
tuksid. 

Olin tol ajal superintendendina 
vastutav selle eest, mis toimus 
EMK-s. Ma pole kunagi kahelnud 
enese nõtruses, aga ka Jumala väge- 
vuses üht pisikest karjakest ime- 
liselt aidata. Ent küsimus oli pigem 
selles, kas see suur projekt, milles 
me soovisime omada piisavalt ruu- 
mi nii eesti- kui ka venekeelsele 
kogudusele, pluss teoloogilisele se- 
minarile, oli ka Jumala plaanides 
või oli see minu mania grandiosa 
luul? Pidasin silmas ka Jeesuse ju- 
tustust torni ehitajast, kes alustas, 
kuid ei suutnud lõpetada. 

Olen mõnikord oma elu ja kiri- 


ku elu kriitilistel aegadel palunud 
Jumalalt selgust, et langetada otsu- 
seid, mida ei peaks hiljem kahet- 
sema. Otsisin ka tookord Issandalt 
juhtimist. Vastus, mille sain, on kir- 
jas Nehemja raamatus 2:18b ,Siis 
nad ütlesid: Võtkem kätte ja ehita- 
gem!” See sõna osutus usuankruks 
siis, kui seisime silmitsi katsu- 
mustega. Meie ees hakkas lahti rul- 
luma Jumala imeline plaan. 

Meenub kohtumine maailma 
suurima, Lõuna-Korea metodisti 
koguduse (ligi 70 000 liiget) pastori 
Sundo Kimi ja tema abikaasaga 
1991. aastal Singapuris Metodisti 
Maailmanõukogu - konverentsil. 
Nad ise otsisid mu üles suures rah- 
vasummas ja peale lühikest vestlust 
teatasid üksmeelselt, et soovivad 
toetada meie tulevase pühakoja 
ehitust 150 000 dollariga. Kuid ajad 
ja olukorrad muutusid, ka lubatud 
rahasumma. 

Sundo Kimi kutsel lendasin 
koos Urve, Toomase ja Heidi Paju- 
sooga 1993. a Koreasse. 

Pastor Sundo Kim tutvus oma 
kabinetis meie eskiisprojektiga, 
vaatas siis mulle sügavasti silma ja 
küsis: , How much do you need?” 
See on ainus kord minu elus kuulda 
sellist küsimust isikult, kellel oli pii- 
savalt autoriteeti, et liigutada suuri 
asju. Olin nagu pime Bartimeus 
Jeeriko tee ääres, kellelt Jeesus kü- 
sis: », Mida sa tahad, et ma sulle 
teeksin?” Bartimeus teadis, mida 
küsida. Mina ei teadnud, sest need 
numbrid, mida ehitusfirmad algselt 
välja pakkusid, on pehmelt öeldes, 
ulmelised, mis tavaliselt ehituse 
käigus mitmekordistuvad. Aga 
mida mina ja sina ei tea, teab Is- 
sand. Minu vastus pidi tulema loe- 
tud sekundite jooksul. ,, Issand, lase 
mul öelda õige number”, anusin 
ma. ,, Mitte liiga suur, ega liiga väi- 
ke.” Ja eneselegi pisut ootamatult li- 
bises mul üle huulte: , A million 
dollars,” , A million dollars,“ kordas 
vaikselt Dr. Sundo Kim. Ta ei vaid- 
lustanud seda hiigelsuurt soovi, 
kuid mainis, et selle peab Kwang 
Lim'i (Põleva Põõsa) kogudus alles 


vähehaaval kokku panema ja see 
võtab aega. Ja seda hakatakse rea- 
liseerima siis, kui koguduse va- 
nemtekogu selle heaks kiidab. Paari 
päeva pärast olime vanematekogu 
(ca 50 inimest) palge ees. Dr Sundo 
Kim, vanematekogule kõnelema 
minnes, möödus minust ja ütles 
vaikselt: , 1 shall tell them about hu- 
mility” (ma räägin neile aland- 
likkusest). Siis = esitati mulle paar 
küsimust. Sellele järgnes hääleta- 
mine. Selgus, et Korea Põleva 
Põõsa kogudus oli otsustanud teha 
meile ulmelise kingituse 1 miljon 
dollarit. See realiseerus nelja aasta 
jooksul. Korea pool vajas oma va- 
litsuse nõusolekut sellise raha- 
summa riigist väljasaatmiseks. 
Eesti Vabariigi valitsuselt oodati 
dokumenti, milles kinnitatakse sel- 
le projekti vajalikkust Eesti ühis- 
konnale. Mõlemad nõuded leidsid 
positiivse lahenduse. 

Päeval, mil valmistusime Ko- 
reast lahkuma, ütles pastor Sundo 
Kim mulle: , Nüüd mine Amee- 
rikasse ja räägi, mida üksainus Ko- 
rea kogudus on teinud.” 

Suhetel Ameerika sõpradega on 
tegelikult pikk eellugu. 1977. a sain 
kirja USA-st dr. Eddie Fox'ilt, kes 
oli New World Missioni program- 
mijuht. Ta kutsus mind osalema 
1978. a New World Missioni pro- 
grammis — teenima kolmes erine- 
vas Ameerika koguduses, mis oli 
võrratu võimalus tundma õppida 
Ameerika maad, rahvast ja kirikut. 
Kuid tolleaegseid poliitilisi olusid 
arvestades olid minusuguse välja- 
vaated Ameerikasse reisida olema- 
tud, välja arvatud juhul, kui ukse 
avab keegi, kes on üle kõigi või- 
mude. Panin selle kutse palves Ju- 
mala ette. Vastuseks sain kirjakoha 
Jesaja 45. peatükist, kus räägitakse 
uste ja väravate avamisest ja raud- 
riivide katki raiumisest. Eesti oli 
siis raudse eesriide tagune maa. 
Kohtusin esmakordselt dr Ed. Foxi- 
ga Nashville lennujaamas. Eddie 
mäletab neid esimesi sõnu, mida 
ma ütlesin: ,,Eddie, it isa miracle!” 
(Eddie, see on ime!) 


Paljud imed siit alguse saidki. 
Ed. Fox valiti hiljem Metodisti Maa- 
ilmanõukogu evangelismitöö ju- 
hatajaks. 

Ta pööras erilise tähelepanu ja 
hoole EMK-le: Ameerika-Eesti 
sõpruskoguduste süsteemi loomine 
ja käigus hoidmine; oma arvukate 
sõprade kaudu Tallinna ja Tartu 
kirikute ehitusprojektide toetami- 
ne; tema sõprade finantseerimisel 
eestikeelsete Uute Testamentide 
trükkimine; mitmed evangelismi- 
alased seminarid meie inimestele. 
Pastor Wes Griffin, kellest sai EMK 
Teoloogilise Seminari asutaja, saa- 
deti ka Ed. Fox'i poolt meile. Ed. 
Fox'i sõprade ringi kuulus ka pas- 
tor John Trundle, kellest sai Eesti 
Sõprade ringi asutaja. 

Kuid ei saa märkimata jätta ka 
Ameerika General Board of Global 
Ministries suurt finantsilist abi meie 
kiriku ehitamisel. Selles Jesaja 45. 
peatükis, kus Jumal lubab uksi ava- 
da ja raudriive katki raiuda, lubab 
Ta veel pimeduse varjust varandusi 
ja peidupaikadest aardeid. Kui lu- 
geda kokku üksnes Tallinna ja Tar- 
tu pühakodade ehitusteks Amee- 
rika õdede ja vendade poolt saade- 
tud finantsid, siis on see ligi 4 mil- 
jonit dollarit. 

Peame olema tänulikud ka meie 
oma kiriku rahvale, kes toetasid nii 
materiaalselt kui vaimselt. 

Suur tänu arhitektidele Vilen 
Künnapuule ja Ain Padrikule; sise- 
arhitektidele Vaiklatele; akustika- 
insenerile pr Madalikule; Riho 
Purjele, kes noore mehena tegi ära 
suure töö, olles projektijuht. Tänan 
orelifondi rahvast, kelle ustava töö 
tulemusena on kirikus orel. Isik- 
likult tänan vend Toomas Paju- 
sood, kes püsis minu kõrval ustava 
kaastöölise ja palvepartnerina. 

Veel on palju nimetuid kange- 
lasi, kelle armastusest motiveeritud 
panust teab üksnes Jumal, kes ligi 
27 aastat tagasi julgustas meid sõ- 
nadega: ,, Võtkem kätte ja ehita- 
gem!” 

Vennalikult, 
OLAV PÄRNAMETS 

Agape 25 


17. detsember 2020 on erakordse 
ajaloolise tähtsusega päev. 25 aastat 
tagasi valmis esimene metodisti 
kirik pärast sõda, mis ehitati kogu 
endise suure ja laia nõukogudemaa 
territooriumil. Tänu Jumalale — 
selleks ajaks polnud Pärnu enam 
osaks sellest koledast impeeriumist, 
kuid sündmuse tähtsust tuleb kind- 
lasti mõõta omaaegses kontekstis. 
Pealegi sai idee ja ettevõtmine al- 
guse veel siis, kui otsuseid uute ehi- 
tiste kohta langetati linna täitev- 
komitees, mitte volikogus. Nn pe- 
restroika võimaldas uusi tuuli ja 
uut mõtlemist ning koguni uusi 
tegusid. Seda olukorda kasutas ära 
Pärnu metodisti kogudus, mis asu- 
tati küll juba 1921, kuid kellel pol- 
nud kunagi veel oma ajaloos 
jumalakoda olnud. 1987. aastal al- 
guse saanud läbirääkimised viisid 
viimaks välja selleni, et Pärnu 
imeilusas Männi pargis on nüüd 
kirik ja kristlik keskus. 

Kiriku nimeks sai AGAPE. See 
tol ajal üldsusele veel täiesti tund- 
matu sõna andis võimaluse kuulu- 
tada evangeeliumi iga kord, kui 
kiriku ehitusest ja missioonist sai 
kõneldud. Alati kui kiriku nimi ju- 
tuks tuli, oli tarvis seda seletada ja 
öelda, et sõna on pärit Piiblist ning 


Külalised Agape avamisel. 

Foto: erakogu 

tähendab Jumala tingimusteta ar- 
mastust kõigi inimeste vastu. Selles 
ju väljendubki evangeeliumi tuum! 

Sellest, kui palju vaeva tuli näha, 
et ehitust vajalike finantsidega käi- 
mas hoida, ei tahaks täna enam 
kõnelda. Küll aga on tarvis taas 
meelde tuletada, et me võlgneme 
tänu lausa loendamatutele inimes- 
tele, kes ühel või teisel moel kiriku 
valmimisele kaasa aitasid. Kuna 
annetused laekusid paljudest eri- 
nevatest maadest, olid ka mitmed 
riigid (näiteks Rootsi ja Suurbritan- 
nia) kiriku pühitsemise teenistusel 
oma suursaadikutega esindatud. 
Eesti Vabariigi nimel ütles tervituse 
tolleaegne kultuuriminister Jaak 
Allik. Pühitsemise viis läbi piiskop 
Hans Växby. 

Hoone arhitekt on Ilmar Klam- 
mer, ehitas Pärnu firma Eston. Pro- 
jekti juhiks läbi kogu ehitusprot- 
sessi oli Tani Roos. 


ÜLLAS TANKLER, 
Pärnu Agape kogudus 


Vähetuntud ja huvitavaid 
faktikilde Agape sünniloo 
ümber: 


e Eesti Entsüklopeedia (end ENE) 
1994. a väljaanne nimetab VII köi- 
tes Pärnu linna kohta käivas artiklis 
ka Agape ära ja see on märgistatud 
Pärnu suuremal kaardil nr 1 all. 


e Helmut Oruvee, kelle teadus- 
tööle toetus näiteks Tallinna laulu- 
lava akustiline ekraan, nõustas Aga- 
pe kirikusaali akustika väljatööta- 
misel. 


e Kokkuleppe kohaselt pidi kiriku 
nurgakivi asetamise tseremooniale 
tulema ka vabariigi President Len- 
nart Meri, kelle tööplaanidesse tuli 
viimasel hetkel ootamatu muutus ja 
ta pidi välismaale minema. 


e 1996. a märtsis anti Agape kiriku- 
keskusele Pärnu linna aasta kultuuri- 
preemia. 


e Ajakirja ,Kroonika” kõige esi- 
mene number 10. jaanuaril 1996 ka- 
jastas Agape valmimist pealkirja all 
"Pere, kes ehitas kiriku”. 


e Kiriku ehituse käigus saadeti 
1993. a Pärnus linna postkastidesse 
kokku 15 000 küsitluslehte arva- 
muste kogumiseks Agape tähen- 
duse ja eesmärkide kohta. Täidetud 
lehti saadeti postiga tagasi 1300, 
sealjuures 730 inimest kirjutas kü- 
sitluslehele oma isikliku arvamuse. 


e Esimesel aastal pärast avamist 
(1996) toimus Agape kirikus üle 50 
kontserdi. 


Foto: Agape fotokogu 


Viitka 
koguduse 
matkapäevad 


Taevad jutustavad Jumala au ja 
taevalaotus kuulutab tema 
kätetööd. Psalm 19:2 


Meie armsal Eestimaal leidub ülla- 
tavalt palju matkaradu. Kõik need 
pakuvad piisavalt avastamisrõõ- 
mu, silmailu ning põnevust. Retk 
loodusesse paneb meid ka rohkem 
mõistma Jumala loodut meie 
ümber. Viitka koguduse pere on 
juba mitmel aastal ühiselt oma ko- 
dukanti ja selle ümbrust avastamas 
ning inspiratsiooni ja tervist kogu- 
mas käinud. 

2019. aasta sügisel käisime sõp- 
radega Rõuges, sel suvel käisime 
Kütiorus ning mõte sügisesest 
rabamatkast tekkis meie kogudu- 
sel juba suve lõpus, pärast meie 20. 
aastapäeva tähistamist. Ja nagu 
ikka, kutsusime ühisele matkapäe- 
vale kaasa ka teisi meie piirkonna 
metodisti kogudusi ja sõpru. 

Nõnda saigi ühel oktoobri- 
kuisel laupäeval teoks elamuste- 
rohke matkapäev Meenikunno 
Rabas Võru- ja Põlvamaa piiril. 
Meenikunno on kindlasti koht, 
kuhu tasub tulla sügisest rabaloo- 
duse ilu nautima ja energiat ammu- 
tama. Saime uurida põhjalikult 
taimi ja muud loodust, jälgida oma- 


Kilekotivaba kuu 


Meenikunno rabamatkal. 


näolist rabamaastikku ja -järvesid 
ning usume, et igaüks leidis mida- 
gi põnevat. Saime maitsta rabavett 
ja teha palju pilte. Oleme kogenud, 
et need matkad liidavad meid. Tun- 
neme ära tugeva osadussideme ja 
ühishingamise ning õpime rohkem 
mõistma ja märkama nii looduses 
kui ka meis endis toimuvat — see on 
väga põnev, inspireeriv ja kosutav. 
Jumal õnnistas meid ka sel korral 
eriliselt ilmaga. 

Alustasime matka Päikeseloo- 
jangu Maja juurest ning jalutasime 
Liipsaare 11-meetrise vaatetorni 
juurde, kust avaneb vaade üle raba 
ja soosaarte. Kõige pisem osaline 
matkal oli 2-aastane Eliise, kes ka 
ise tornis käis. Hiljem saime onni- 
keses küünlavalgel kõik koos keha 


a(o7e10]»1 0511 = 0) 


kinnitada ning sõime näiteks foo- 
liumis küpsetatud kartulit. Saime 
koos pühakirja lugeda, palvetada ja 
laulda. Pärast ametliku osa lõppu 
ajasime veel lõkke ääres juttu ja 
küpsetasime vahukomme. 

Kuna see matk oli väga huvitav, 
siis ootame põnevusega juba järg- 
mise aasta matku. Iga kord on sellel 
ettevõtmisel ka uusi tulijaid — see 
on hea võimalus uusi sõpru leida. 
Kõik osalised olid tublid ja usume, 
et said rabast võrratult kauni ela- 
muse. 

Võtke aega ja tahtmist liikuda 
meie imelises looduses! 


LUULE TASSO ja MERLIN METSLA, 
Viitka kogudus 


nud oktoobrikuu elada kilekotivabalt. Mulle sobi- 


vad väga hästi paberkotid. 


Eelmises Koduteele numbris esitas EMK noorte- 
toimkond väljakutse oktoobrikuus kilekottideta 
hakkama saada. Loodetavasti pani see üleskutse 
mõtlema sellele, kui palju me igapäevaselt kilekotte 
kasutame ja sellega Jumala loodule kahju tekitame. 
Loodame, et metodistid ei piirdu üksnes kilekottide 
kasutamise piiramisega, vaid väljendavad Jumala 
loodust hoolimist oma elustiilis ja suhetes, kandes 
heaperemehelikult hoolt selle eest, mille Jumal on 
meie kätesse usaldanud. 

Räpina koguduse liige Tanel Paju: ,,Olen püüd- 


Ühel korral poes kassasse jõudes avastasin, et 
minu harjumuseks saanud paberkotti polegi võima- 
lik osta. Küsisin siis müüjalt, et ,Vabandage kas teil 
paberkotti polegi? Oktoober on ju kilekoti vaba!“ 

Vastuseks sain üllatunud pilgu osaliseks ning 
müüja ütles: ,, Kui teil kotti on vaja, siis võtke! Kotid 
on seal!“ Valikus olid vaid kilekotid. Laiendasin müü- 
ja silmaringi sõbralikult kilekotivaba oktoobrikuu 
teemal ja lahkusime sõpradena. Kilekotti ei ostnud, 
kuid kogemuse võrra sain rikkamaks. Poodi võiks 
minna ikka oma kott taskus. Varustame siis ka oma 
autod taaskasutatavate kottidega.” 

Metodistid tegemas rehabilitatsioonitööd 


Tallinna Uue Alguse metodisti koguduse liikmete eestvedamisel tegutseb neli kristlikku rehabilitat- 
sioonikeskust alkoholi- ja narkosõltuvuses inimestele. Rehabilitatsioonikeskusi haldab sihtasutus Hea- 
tegevusfond Taastõusmine, mida juhib EMK ordineeritud vaimulik ja EMK Teoloogilise Seminari vilistlane 
Jarl Šapovalov. Jarl elab koos naise ja kolme lapsega Albu rehabilitatsioonikeskuses ning tema elu on 
eeskujuks neile, kes on tulnud rehabilitatsiooniprogrammi. Ta tegeleb inimestega, keda ühiskonnas sageli 
peetakse lootusetuteks, ohtlikeks ning kõrvaleheidetuteks. Jarli ja tema meeskonna pühendunud töö tule- 
musena on paljud ühiskonna heidikud saanud abi, et elada täisväärtuslikku elu. 

Intervjuu Jarl Šapovaloviga viis läbi EMK Tallinna koguduse administraator Vitali Baranov. 


Vitali Baranov intervjueerimas Jarl Šapovalovit. 


Kuidas tekkis mõte rajada rehabilitatsioonikeskusi 
ja kuidas kõik alguse sai? 

Mul endal oli probleem narkosõltuvusega ja käisin 
Venemaal Leningradi oblastis rehabilitatsiooni- 
keskuses taastusravil. Eestisse jõudes kohtusin pastor 
Stanislav Ossipoviga, kes nägi siin rehabilitatsiooni- 
keskuse rajamise vajadust, sest Eestis on palju narko- 
maane ja alkohoolikuid. Viis aastat palvetasime selle 
eest ja otsisime sobivat kohta. Avasime ühe rehabili- 
tatsioonikeskuse, kuid sel korral keskuse käivitamine 
ei õnnestunud. 2002. aastal saime tühjana seisva talu 
Derek Prince'i misjoniteenistuse meie piirkonna juhilt 
Valeri Solinilt. Esimese seitsme aasta jooksul maksis 
ta kõik arved ja aitas meid keskuse rajamisel. See on 
olnud meile õnnistuseks, sest alguses oli raske nii toidu 
kui ka kõige muuga. 

Praegu on meil kaks rehabilitatsioonikeskust 
(Albus ja Aseris), mis võimaldavad alkoholi- või 
narkosõltuvuses olevatele inimestele tasuta hingelist ja 
psühholoogilist rehabilitatsiooni statsionaarsetes tin- 
gimustes. Lisaks on kaks adaptatsiooni- ehk kohane- 
miskeskust (Tallinnas ja Kohtla-Järvel), mille eesmärk 
on õpetada suletud keskkonnas elanud rehabiliteeri- 
tuid iseseisvalt ühiskonnas elama. 

Foto: rehabilitatsioonikeskuse pildikogust 


Miks kannab teie rehabilitatsioonikeskusi koondav 
sihtasutus nimetust ,,Taastõusmine“? 

See nimi sümboliseerib inimese sündimist uueks eluks 
Kristuses Jeesuses. Omadega põhjas olev inimene 
tõuseb ja muutub teistsuguseks tänu usule Jeesusesse 
Kristusesse. Inimene ei saa ise ennast muuta. Alles siis, 
kui Jumal on selles muutumise protsessis sees, toimub 
taastamine ja uuestisünd. 


Kellele rehabilitatsioonikeskused mõeldud on ja kui 
paljusid olete saanud 18aastase tegutsemisperioodi 
jooksul aidata? 
Keskused on mõeldud kõigile inimestele, kes kan- 
natavad ükskõik milliste keemiliste sõltuvuste all. 
Praegu on koroonapandeemia tõttu rehabilitatsiooni- 
keskustes olevate inimeste arv veidi vähenenud: Albus 
on 8 inimest, Aseris 9, kohanemiskeskustes 4 inimest. 

18 aasta jooksul on rehabilitatsioonikeskustesse abi 
saamiseks pöördunud üle 1000 inimese, neist üle 500 
inimese on läbinud kogu programmi. Tegutsemisaja 
jooksul on meil olnud umbes 20-30 inimest, kes olid 
sõltuvuses antidepressantidest. 

Statistika kohaselt pooled inimestest, kes on 
läbinud kogu programmi, elavad praegu täisväärtus- 
likku elu ilma sõltuvusaineteta. 


Milline on rehabilitatsioonikeskuste igapäevaelu ja 
milliseid meetodeid kasutatakse inimeste sõltuvus- 
test välja aitamiseks? 

Meie rehabilitatsioonikeskuse talu on nagu klooster. 
Peame seal loomi, mesilasi, lambaid, küülikuid, parte 
ja kanu. Talus toodame endale toitu. See on nagu tege- 
vusteraapia. Kui alkohoolikud ja narkomaanid lihtsalt 
lebavad palatis ja ei tee midagi, siis on see katastroof. 
Neil on peas palju halbu mõtteid. Paljud psühholoogid 
on märganud, et loomadega suhtlemine ja nende eest 
hoolitsemine avaldavad positiivset mõju inimestele, 
nende psüühikale. 

Hommik algab jumalateenistusega kell 8. Suhtleme 
ja arutleme erinevatel teemadel. Seejärel sööme hom- 
mikusööki. 

Igaühel on päeva jooksul oma kindlad tööüles- 
anded. Need on peamiselt seotud taluga. 


Pärastlõunastel aegadel ja nädalavahetustel käib 
meil jumalateenistustel sageli külalisi. 

Lisaks tegevusteraapiale korraldame pühade ajal 
loovaid üritusi, kus on näidendeid ja muusikanumb- 
reid, kus meie mehed osalevad. 

Taastusravi käigus saavad paljud loomade hool- 
damise ja nende eest hoolitsemise kogemuse, paljud 
lähevad pärast programmi lõpetamist farmidesse 
tööle. Meie keskustest tulevad parimad töötajad, kes 
oskavad tööd teha. 


Kuidas kristlikud rehabilitatsioonikeskused erine- 
vad teistest rehabilitatsioonikeskustest? 

Sarnasusi on palju, kuid põhierinevus on see, et me 
kuulutame Jeesust Kristust. Usume, et kui Jeesus tuleb, 
siis elud muutuvad. Miski muu ei muuda inimest. 
Võib-olla on inimesi, kes hoiavad reeglitest kinni, kuid 
nad ise ei muutu. Mõnes koguduses pole isegi aru- 
saama, et inimene peaks sõltuvusest täielikult loo- 
buma. Sellisel juhul ei lahendata probleemi: nad 
suunavad inimesi mürgisematest ainetest vähem mür- 
gisteni, kuid sõltuvus jääb. 

Meie rehabilitatsioonikeskused on nagu tänapäe- 
vased kristlikud kloostrid, kus päevad algavad palve ja 
jumalateenistusega ning lõpevad nõustamistega. 
Nõustamine on siinsete keskuste töötajate peamiseks 
ülesandeks. Palve ja vestlus on väga olulised just sel- 
leks, et viia inimene Jumala juurde. Kui inimene teab 
tõde, siis tõde teeb ta vabaks. Sotsiaalabi sellises asu- 
tuses ilma Kristuseta on mõttetu. Kui Kristus jõuab 
südamesse, siis saabub vabadus. 

Meie töötajad on kõik vabatahtlikud. Kokku on 
meil 20 vabatahtlikku, nendest 15 on Uue Alguse ko- 
gudusest. Varem maksime töötajatele sponsorite saa- 
detud toetuse abil palka. 


Septembris toimus Tallinnas sotsiaal- ja rehabilitat- 
sioonikeskuste jalgpalliturniir, mille võitis Taastõus- 
mise rehabilitatsioonikeskuste meeskond. Mis teile 
võidu tõi? 

Kohal oli 11 meeskonda, peamiselt rehabilitatsiooni- 
keskustest, kuid oli ka meeskond Tallinna vanglast. 
Eks meil oli õnne, aga osaliselt olid põhjuseks ka 
oskused. Näiteks Tallinna kohanemiskeskuse juht 
Matvey mängib igal nädalal jalgpalli. Keegi teine 
meeskonna liikmetest ei olnud jalgpalli mitu aastat 
mänginud. Turniirile minnes ütlesime naljatades, et 
võidame karika ja nii juhtuski. Võitsime väärikalt. 


Palun räägi üks lugu, kuidas rehabilitatsioonikeskus 
on muutnud kellegi elu. 

Sergei Tavashov hüüdnimega Narkoša on pärit Nar- 
vast. Ta sündis 1970. aastal. Sergei oli umbes 15 aastat 
narkomaan. Seitse aastat oli ta vanglas, kus ta samuti 
narkootikume tarvitas. Rehabilitatsioonikeskusesse 
tuli ta HIV-nakatununa. 

Taastõusmise jalgpallimeeskond võidukarikaga. 


Kui Sergei oli mõnda aega olnud rehabilitatsiooni- 
keskuses, kontrolliti teda ja selgus, et ta on terve. 
Usume, et see oli ime. Ta abiellus paar aastat tagasi 
ning ta sai isaks. Vanglas olijad tunnevad Sergeid ja ta 
on neile heaks eeskujuks. Ta oli kõige paadunum 
narkomaan, kuid on nüüdseks juba üle 10 aasta aktiiv- 
selt teeninud sõltlastest inimesi. Jumal võtab halvima 
ja teeb sellest parima. 


Mis on rehabilitatsioonikeskuste suurimad mureko- 
had, mille pärast võiksid ajakirja lugejad palvetada 
ja võimalusel ka abistada? 

Ennekõike palume kogudusel alati palvetada pääst- 
mise eest. Igal aastal sureb väga palju alkohoolikuid ja 
narkomaane. Tõenäoliselt on kõige olulisem ja esma- 
tähtis inimeste päästmine, sest lunastus on igavene ja 
kõik muu on ajutine. 

Samuti on alati vaja töötegijaid. Neid, kes tõesti 
oma elu sellele tööle pühendaksid, ei ole piisavalt. Meie 
töötegijad on peamiselt need, kes kunagi meie juures 
rehabilitatsiooni programmi läbisid. Vabatahtlike leid- 
mine on kõige pakilisem ja olulisem vajadus. Vajame 
inimesi, kes on valmis pühenduma teistele. 


Heategevusfondi Taastõusmise tegevuste kohta saate rohkem infot 
kodulehelt www.rebcenter.ee ja Facebookist: 
https://www.facebook.com/BFVozrozdenie. 

Annetusi rehabilitatsioonikeskuste toetuseks saab teha SA Heategevus- 
fond Taastõusmine pangakontole: EE752200221019926284. 

Jarl Šapovalovi kontaktandmed: jarlshapeyandex.ru, +372 5399 0037. 

Vaimulike õppe- 


Ligikaudu 30 metodisti kiriku vai- 
mulikku kogunes 9.—10. oktoobril 
Tallinna metodisti kirikusse õppe- 
ja osaduspäevadele. Osad vaimu- 
likud kasutasid võimalust osaleda 
Zoomi videoühenduse vahendusel. 

Reede õhtul jagas Hans Lahi 
oma mõtteid julgustamisest, see- 
järel võeti aega omavaheliseks 
suhtluseks ning üksteise eest palve- 
tamiseks. Laupäeval jagas Stanislav 


ja osaduspäevad 


Ossipov ,eluratta“ näitel lugusid 
oma elust, julgustades seadma oma 
elu erinevates valdkondades ees- 
märke ning pühenduma nende 
saavutamisele. Robert Tšerenkov 
rääkis kogudusest ja väikegruppide 
tööst, kasutades illustreeriva ma- 
terjalina Ilja Repini maale. 
Vaimulikud kohtusid uue kogu- 
duse rajamise meeskonnaga, kes 
tutvustasid oma plaane ning vas- 


tasid esitatud küsimustele. Vaimu- 
likud palusid meeskonnale õnnis- 
tust ja Jumala juhtimist. 

Lisaks jagati õppe- ja osadus- 
päevadel informatsiooni ning vaa- 
dati üle kiriku uus koduleht, mis 
peagi saab avalikuks. Loomulikult 
ei puudunud õppepäevadelt ka hea 
söök ja omavaheline suhtlus. 

Vaimulike osaduspäevadel osa- 
lenud kirjeldasid toimunut kui 
avatud õhkkonna ja inspireerivate 
ettekannetega sündmust. 


MARJANA LUIST 


Uue koguduse rajamise meeskonna eest palvetamine. 


Kristlik sõnum igaks päevaks 


Metodisti kiriku väljaanne Päeva- 
sõna on eesti keelde tõlgituna ilmu- 
nud juba 29 aastat. 

Selle ingliskeelne originaal (The 
Upper Room) ilmus esmakordselt 85 
aastat tagasi ühe USA metodisti ko- 
guduse ettevõtmisel. Tänaseks on sel- 
lest väikesest algusest kujunenud 
oikumeeniline ja rahvusvaheline 
organisatsioon, mis teenib kristlasi 
igapäevaselt kõikjal maailmas. 

Päevasõna piiblitekstid ja erine- 
vate inimeste vaimulikke kogemusi 
kajastavad lühilood on kinnitanud 
paljude aastate jooksul miljonite lu- 
gejate usku ning aidanud neid kas- 
vada järjekindlas palveelus. 

Toimetuse sooviks on, et Päeva- 
sõna igapäevaste mõtiskluste autorite 

hulgas oleks enam kristlasi meie endi 
seast. Eesti autorite kaastöö kõigist 
kristlikest kirikutest on väga tere- 
tulnud. Meie inimeste vaimulikud 
kogemused on unikaalsed ja julgus- 
tavad nii meile endile kui paljudele 
lugejatele mujal maailmas. Kaastööd 
tõlgitakse inglise keelde ja avaldatakse 
ka rahvusvahelistes väljaannetes. 
Kaastöö peaks järgima Päevasõna 
formaati, st peaks sisaldama PIIBLI 
kirjakohta, millega seostub autori 
isikliku vaimuliku kogemuse, mäles- 
tuse või mõne tähendusrikka sünd- 
muse kirjeldus. Sellele lisandub 
PÄEVA MÕTISKLUS ühes lauses, 
eelnevaga seostuv PALVE ja PALVE 
TULIPUNKT. Kogu kirjutis võiks 
mahtuda poolele A4 lehele. Selline 


PÄEVASÕNA 


KRISTLIK SÕNUM IGAKS PÄEVAKS 


kirjatöö on jõukohane igale krist- 
lasele, kes on valmis kristlikku sõnu- 
mit ligimestega jagama. Toimetus 
hoolitseb selle eest, et trükki minev 
tekst oleks keeleliselt korrektne. 

Kaastööd palume saata e-posti 
aadressile: paevasonaometodisti- 
kirik.ee või tavapostiga aadressile: 
Päevasõna, Narva mnt 51, Tallinn 
10120. 

Eestikeelne Päevasõna ei saa vä- 
lismaist toetust, seepärast ootame 
lugejatelt meie kirikule olulise välja- 
ande toetamist nii palvete kui ka või- 
malusel annetustega. 


TARMO LILLEOJA, 
Päevasõna toimetaja 


Foto: Marjana Luist 


Kristlased ja koroona 


Koroonaviirus on kirikutes tõstatanud küsimuse, kuidas kristlasena sellesse teemasse suhtuda. 
Hindrek Taavet Taimla abiga küsisime koroona läbi põdenud kristlastelt, mida nemad sellest 
viirusest arvavad ja milline on nende sõnum kristlaskonnale. Vastajateks olid Kuressaare neli- 
pühi koguduse liige ja EMK Teoloogilise Seminari tudeng Andra Laum, Tallinna Missio koguduse 
liikmed liri ja Hannes Hermaküla ning brasiillane Maxmiliano Miler, Pilarese ja Rio de Janeiro 
metodisti kiriku pastor, Cascadura piirkonna superintendent. 


Milline on olukord Brasiilias seoses pandeemiaga? 


Maxmiliano: Olukord on endiselt murettekitav, sest 
üle 160 000 inimese on surnud. Nakatunute arv on 
läinud üle 5 miljoni. Mõned piirangud on sihilikumalt 
kehtestatud. Aga Jumal tänatud, et Covid19 nakatu- 
nute arv on hetkel vähenemas. 


Kuidas kirik reageerib ja mida Jumal teie arvates 
kõige selle keskel teeb? 


Maxmiliano: Kirik vastab palves. Lisaks palvetamisele 
oleme hoolitsemas nende eest, kes on selles pan- 
deemias kannatanud. Ja kõige selle keskel oleme olnud 
tunnistajaks sellest, et Jumal on koos meiega. Nõnda 
nagu tõotas, on ta ,, iga päev meie juures maailma ajas- 
tu otsani“ (Mt 28:20) 


Kristlane usub, et Jumal võib hoida haiguste ja õnne- 
tuste eest. Mil määral kogesid oma turvalisust enne 
nakatumist? 


Maxniiiliano: Selles langenud maailmas on haigusi ja 
jõuetust. Kuid me loodame alati usule Kristuses Jee- 
suses, mis meid tugevdab. Ma usun, et Jumala sõna 
annab meile suure kindluse. Nagu Psalm 121:5 ütleb: 
»Issand on see, kes hoiab sind.“ Aga kui ka kurjus meid 
mõjutab, mõistame, et Jumalal on ,, määratud aeg kõi- 
geks taeva all“ (Kg 3:1b). 


Iiri: Enne koroonasse haigestumist tundsin ennast 
suhteliselt muretult, ei pidanud väga võimalikuks, et 
mina sellesse viirusesse haigestun. Ma ei arva, et 
oleksin olnud selles suhtes väga kõvas usus, lihtsalt 
muretu. Siiski olen ma alati uskunud, et Jumal ter- 
vendab ja hoiab. Olenemata sellest, mis minuga juhtub 
või ei juhtu, on Jumal ustav. 


Hannes: Piibel ütleb, et Jumal on alati meiega ega jäta 
meid kunagi maha. See ongi minu turvalisus ja kind- 
lus. Selles maailmas on meil kõigil tegemist prob- 
leemidega, aga kristlastel on samade probleemide 
keskel üks salarelv — kui Jumal on meie poolt, kes saab 
meie vastu! Olgu see siis surm või koroona. 


Kristlane usub, et Jumal lohutab ja tervendab. Kir- 
jelda, kuidas kogesid Jumalat nakatudes ja haiguse 
kestel. 


Maxmiliano: Minu kogemus Jumalaga sel perioodil 
oli üleloomulik. Veetsin 17 päeva haiglas, ja 15 päeva 
intensiivraviosakonnas raskes seisundis. Olen koge- 
nud erakordset hoolitsust Jumalalt ja ka inimestelt. 
Mul oli üle maailma suurel hulgal eestpalvetajaid. Ka- 
sutan võimalust ka siinkohal teid, eestlasi tänada! Ma 
läbisin surmavarju oru, aga mu Jumal oli minuga. Hal- 
leluuja! Kogesin kõigepealt meie Imelise Jumala puu- 
dutust, ja ka vendade ning sõprade osadust. Eriti tä- 
nulik olen oma ilusa naise Luciana Mileri eest, kes mo- 
biliseeris kõik need eestpalvetajad ametisse. , Headus 
ja halastus järgivad mind (portugali keeles ,, jälitavad 
mind“) iga päev mu elu lõpuni“ (Ps 23:6). See salm väl- 
jendab, mida ma olen kogenud. 


Maxmiliano Miler. 


Iiri: Juba haigestudes palusin ja võtsin uskuda, et 
põeme kergelt. 


Hannes: Alguses oli positiivse testi tulemuse teada- 
saamine paras põnts. Ikka mõtled, et ega see minuga 
ei juhtu, kuigi tead, et oht luurab iga nurga taga. See- 

sama jumalik vaimne tasakaal, mida olen muude ras- 
kuste puhul kogenud, aitas seegi kord hädast välja. Ma 
tean, et minu elu on Jumala käes ja tema kontrolli all. 
See muidugi ei vabasta mind õigete otsuste tegemisest, 
aga see annab rahu südamesse. Jumal on troonil, mina 
olen tema laps, ma ei pea kartma. 


Hannes ja liri Hermaküla. 


Andra: Ma sain Covid-nakkuse sellisel perioodil, kus 
inimesed ei olnud veel enesele teadvustanud tõelist 
pandeemiaohtu. See oli märtsi alguses käesoleval aas- 
tal. Ma tundsin ennast enne haigestumist väga turva- 
liselt, ma ei tunnetanud seda, et nakatumine võiks 
mind reaalselt puudutada. Olid esimesed märgid ja 
mõned haigestunud, kuid mis täpselt toimub, ei olnud 
ma enesele üldse teadvustanud. See nakkus jäi minust 
niisama kaugele kui linnugripp või Zika viirus. Ma ei 
mõelnud ka enne nakatumist sellele, et vajaksin erilist 
Jumala kaitset, et mu tervis oleks kuidagi ohustatud. 
Minu jaoks toimus kõik teistsuguses järjekorras: kõige- 
pealt haigeks jäämine, siis alles isolatsioonis olles 
vaatasin uudistest ning kuulsin tuttavatelt ja töökaas- 
lastelt, mis tegelikult väljaspool minu kodu toimub. 
Saaremaa jäi tervenisti isolatsiooni ja Kuressaare linn 
tühjenes inimestest. Kodus olles olin ka esimestel hai- 
guse päevadel väga enesekindel, palve aitab, paar 
päeva ja olen jälle vormis, terve ning lähen tööle tagasi. 
Aga siin ma näen vahet — ma olin tahaplaanile jätnud 
Jumala tervendava väe ning toetusin vaid enese palve- 
elule ja meelevallale, et võita haigus. Järgnevate hai- 
guspäevade vältel ma olin küll halva enesetundega ja 
kõrges palavikus, kuid mu meeleolu oli üldiselt posi- 
tiivne, igapäevases lootuses, et homme on parem. Olin 
täielikus isolatsioonis. Aga Jumal hakkas mu suhtu- 
mises tegema korrektuure. Ma avastasin, et ma ei pal- 
veta, ma ei suutnud, ma ei saanud aru, milles on prob- 
leem. Palveosa mu päevas oli justkui kinni kaetud, 
Jumal jäi kaugeks. Ma ei leidnud sellist osadust ja Ju- 

mala ligiolu, millega olin harjunud. Kuid kui möö- 
dunud oli juba kaks nädalat ja seisund ei paranenud 
vaid olukord muutus raskemaks, siis tekkis hirm. 
Tundsin hirmu selle ees, mis juhtub, kui ma äkki enam 
hommikul ei peaks ärkama, mu läheduses ei olnud 
ühtki inimest, olin üksi. Ja alles hirmus, jõuetuses ja 
viletsuses, kui nii võib selle olukorra kohta öelda, tuli 
alandlikkus ja mõistmine, et ma omaenese jõust ei 
suuda mitte midagi korda saata, kõik, mis minus ja mu 
elus on, on ainult Jumala armu läbi. Mul pole mingit 
meelevalda haigusele vastu seista. Tekkis see murde- 
punkt, kus ma ütlesingi otse, vaevaliselt Issanda poole 
pöördudes, et Jumal aita mind, tõsta mind püsti, ja 
kanna edasi, ma ise ei jaksa enam. Selline pöördumine 
ei olnud mu jaoks kerge, imestan siiani, mis oli takis- 
tuseks, et mulle Jumala poole hüüdmine nii raske oli. 
Aga väljendus ,,ma ise ei jaksa enam“ ütleb kõik — 
võitlesin omast jõust, mina ise tahtsin muutust tuua 
oma tervenemisse. Möödus veel paar päeva, kuni 
tervis hakkas näitama taastumise märke. Aga sellest 
murdepunktist alates tundsin jälle, et Jumal on minu- 
ga, ma ei ole üksi ning mu jõud hakkas taastuma. 


Kristlane usub, et Jumal pöörab kõik heaks neile, kes 
teda armastavad. Kirjelda, kuidas näed tagasi vaa- 
dates, et see kogemus on sinu suhet Jumalaga ja sind 
isiksusena kujundanud, mida sulle õpetanud? 


Iiri: Üldiselt olen tähele pannud, et selle haigusega 
kaasneb mingi hirm. Võib-olla on see tingitud sellest, 
et selle viirusega seoses on nii palju teadmatust — kas 
pärast põdemist saavutan immuunsuse või mitte jne, 
on küsimused, millele keegi selget vastust tänaseni ei 
anna. Teiseks on tohutu infotulv, mis ka mitte väga 
palju seda hirmu ei vähenda. Me oleme kogu aeg selles 
infomullis: kuuleme koroonanakatunute arvust eile, 
täna, homme, jutt vaktsiinist, reisimisest ja mitte- 
reisimisest jne jne. Ühesõnaga, kas me tahame või 
mitte, see viirus oma tagajärgedega on meil kogu aeg 
kõrvus ja silme ees. Ja see tekitab inimestes hirmu. Sel- 
lele hirmule saab aga vastu seista ainult Jumala sõnaga. 
Ja Jumala sõna silme ette seades iga päev. Ei piisa sel- 
lest, kui oleme päevade kaupa koroonainfo tulvas ja 
siis loeme nädala lõpus pühapäeval kirikus paar kir- 
jakohta. Sellest ei piisa meie usu kasvamiseks ja hirmu 
vastu seismiseks. Mõni päev on üldse targem raadio 
kinni panna ja tuletada meelde, mida on Jumal öelnud. 
Kõik see, mida Ta on oma sõnas öelnud enne ko- 
roonat, kehtib ka pärast koroonat. 


Andra: See raske aeg õpetas mulle nii mõndagi sellist, 
mida ehk küll oma mõistusega teadsin, kuid ei olnud 
kunagi oma elus varem kogenud. Õppisin jällegi sam- 
muke rohkem tundma Jumalat ja iseennast. Teravalt 
tuleb esile see, kui erinev on raskustest läbi minek koos 
Jumalaga ja üritamine raskustest oma jõuga läbi 
minna. Mõistsin, et alandumine Jumala ette võib olla 


mu elus lihtsalt sõnad, mida välja ütlen, kuid täiesti 
lahus teineteisest võib olla mõte alandumisest ja tõe- 
liselt alandumine. Võin lihtsameelselt arvata, et mul 
on meelevald astuda vastu haigustele ja raskustele, 
kuid tegelikkuses võin olla Jumala juba kaugele selja- 
taha jätnud ja võitlen üksi. Usun, et õppisin sellest 
kogemusest. 

Ma arvan, et väites ,, Ma olen kristlane, ma ei jää 
haigeks“ selles oli minu puhul liigselt enesekindlust ja 
uhkust. Jumal teab, mida ja kuidas ta meie eludes juhib 
ja milliseid raskusi meil tuleb ületada. Ja tõesti, kõik 
tuleb heaks neile, kes Jumalat armastavad. 

Haiguse ajale tagasi vaadates mõistan, et Jumal oli 
kogu aeg minuga, ka siis, kui tundsin et sein on ees ja 
palvetada ei saa, Ta ei jätnud mind hetkekski maha, 
olles minuga mu viletsuse tundidel. 

Töötades peale tervenemist Kuressaare haiglas, 
kohtusin lähemalt inimestega, kelle haiguse kulg oli 
kordades raskem kui minul ja mõistsin ka läbi selle, 
kui hoitud ja kaitstud ma olin ning kui raskelt võib 
Covid tegelikkuses kulgeda. 


Hannes: Kuigi minul läks koroona põdemine suh- 
teliselt kergesti, sain isolatsioonis olles taas kinnitust, 
et ma sõltun Jumalast. Tänapäeva maailm on stressis, 
ajad on kiired ja me vajame vaimset tuge. Kui sa pead 
ennast ühiskonnast isoleerima ja vaatama läbi akna, 
mida teised inimesed teevad, ei saa kaasa lüüa igapäe- 
vaelus, siis saad taas aru, et sinuga on alati keegi, keda 
mitte ükski vägi ega isoleeritus ei saa ära võtta. Selle 
turvalise teadmise taaskinnistumine teeb rõõmu. 


Maxmiliano: Meil on kombeks mõelda, et meid õpe- 
tavad ainult head elukogemused. Aga kui me vaatame 
Pühakirja ja kui me kogeme kriisiolukordi nagu see, 
millega ma silmitsi seisin, siis mõistame, et need kõik 
on õpikogemused. Haiguse ajal ja pärast seda muutus 
minu suhe Jumalaga veelgi lähedasemaks ja intiimse- 
maks. Jumal täitis mind oma ligioluga, kui ma voodis 
olin. Haiglas olek andis mulle võimaluse jagada evan- 
geeliumi medõele, kes oli Jumala juurest eemale 
läinud. Jumal tuli tema juurde tagasi! Ma tulin sellest 
haigusest välja mitte ainult füüsiliselt tervena, vaid 
olles ka terviklikum emotsionaalselt ja vaimselt. Ilma 
kahtluseta olen igas mõttes tervem kui varem! Oh, 
tänu Jumalale. 


Milliste mõtetega peaks sinu arvates kristlaskond 
vaatama käesoleva globaalse pandeemia peale? 


Hannes: Kristlased peaksid endale meelde tuletama 
Jeesuse sõnu: ma olin haige ja te ei käinud mind vaata- 
mas. Koroona ajal vaatamas ei saa käia, aga hoolt ja 
huvi saab muul viisil üles näidata. Telefon ja sotsiaal- 
meedia on suurepärased vahendid, et ühendust võtta 
ja küsida: kuidas sul läheb, pakkuda abi, kui koroona- 
haige ei saa ise asju ajada või poes käia. Ütelda, et ma 
palvetan sinu pärast. Kristlastest sõprade kõned olid 


UNTSUS 


minu jaoks väga toetavad. Kui me üritame ühel või 
teisel viisil oma ilmalikke tuttavaid kirikuüritustele 
saada, neid Alfale kutsuda, aga siis, kui neil häda käes, 
nendega ei suhtle, siis see ei jäta just kõige siiramat 
muljet meie püüdlustest. 

Andra Laum. 


Andra: Pandeemia on kaasa toonud kogu maailmas 
haiguse ja surma, massilist töökaotust, osadele lihtsalt 
ebamugavust, iga inimese elu on kuidagimoodi olnud 
mõjutatud, kas isiklikult või tuttavate, lähedaste kaudu. 
Palju segadust põhjustavad inimeste eriarvamused, 
kuidas haigus levib ja kas seda üleüldse olemaski on. 

Järjest tuttavamaks saab inimkonnale see, kuidas 
viirus käitub, järjest rohkem teame, millest on kasu 
haiguse leviku peatamisel ja millest mitte. Ma arvan, 
et kui me iseenese pärast ei tunneks ohtu ega käituks 
ka vastutustundlikult, siis on siiski oluline kaitsta oma 
ligimest, kes on meie kõrval. Kui on vaja distantsi 
hoida, maski kanda ja käsi desinfitseerida, siis krist- 
lane kindlasti ei ole neist kohustustest vabastatud. 

Ma tooksin välja Rooma kirja 13:1. ,, Iga hing alis- 
tugu valitsemas olevaile võimudele, sest ei ole võimu, 
mis ei ole Jumala käest, olemasolevad on aga Jumala 
seatud. “ 

Me ei peaks elama hirmus, tõesti, me oleme Jumala 
lapsed ja Ta toob meid läbi kõigist raskustest. Meil on 
võimalus palves toetuda Temale isiklikult, palvetada 
kogu selle keerulise olukorra pärast, uskudes, et kõik 
on kõigeväelise Jumala kontrolli all ja Tema toob 
lõpuks lahenduse. Rm 12:12 ütleb: ,,Olge rõõmsad loo- 
tuses, vastupidavad viletsuses, püsivad palves!“ 


Maxmiiliano: Kiriku pilk peab olema võrdne Jeesuse 
pilguga ja Pühakirja pilguga antud olukorra üle. Ühest 
küljest ettevaatlik pilk, sest pandeemia on ikka veel 
möllamas. Samas halastuse ja solidaarsuse pilk ning 
empaatia nende suhtes, kes kannatavad ja leinavad 
oma lähedasi. Ometi ka peaks rõõmupilguga vaatama 
nendele, kes on Jeesuse nimel tervenenud ja haigusest 
läbi tulnud! Ja et kogu meie perspektiiv tunnistaks 
Jumala aust! Ma tänan teid privileegi ja au eest, et sa 
saan teile tunnistada Jumala väest! ,, Sest Temas, Te- 
malt ja Tema jaoks on kõik asjad. Temale kuulub au 
igavesti. Aamen!“ (Rm 11:36) 

In memoriamEarl ja Margie Greenough 


ia Aid 


Artur Põld, Margie ja Earl Greenough ning Robert Tšerenkov. 


Hiljuti lahkus igavikukoju armas abielupaar ja minu 
kallid sõbrad — Earl ja Margie Greenough USA-st. 
Margie lahkus 14. augustil, 85. eluaastal ja ta abikaasa 
Earl kahe kuu pärast — 13. oktoobril, 87. eluaastal. Nad 
armastasid väga Eestimaad ja Eesti Metodisti Kirikut. 
Esimest korda tulid nad Eestisse 90. aastate keskel ja 
pärast seda tegid oma 20 misjonireisi siia, tuues kaasa 
erineva suurusega vabatahtlike gruppe, kes enamjaolt 
tegid remonditöid meie laagris Giideon. Aga Earl ja 
Margie võtsid aktiivselt osa ka Eesti Sõprade ühingu 
tööst, Tallinna metodisti kiriku hoone ehitusest ja 
toetasid ka Tallinna koguduse vene osakonda paljude 
aastate jooksul. 

Minul ja mu perel oli nendega ka väga sügav isiklik 
sõprus. Earl koos oma suhteliselt väikese kogudusega 
Mississippis olid need, kes tegid võimalikuks minu 
õppimise Oral Robertsi ülikoolis USAs. Earl oli see 
vaimulik, kes laulatas mind ja Amy't. Olen palju kordi 
viibinud nende kodus, kus mind alati väga südamlikult 
vastu võeti ja mäletan palju toredaid jutuajamisi, kus 
Earl jagas minuga oma tarkust 43 aastasest teeni- 

miskogemusest vaimulikuna. Meie vahel oli 23 aastat 
sõprust, mille eest ma olen Jumalale äärmiselt tänulik. 

Seda, kui väga see armas abielupaar armastas Ees- 
tit, illustreerib hästi järgnev lugu. Earl ja Margie käisid 
viimast korda Eestis 2017. a suvel ja mul oli võimalus 
viia neid ka meie laagrisse, näitamaks, kuidas ehi- 
tustegevus areneb hotellikorpuses, sest Earl tahtis väga, 
et see ehitusprojekt, kuhu ta palju panustas, saaks 
lõpule viidud. Seal kohapeal olles ütles ta: ., Ma palve- 
tan, et kui hea Issand mind siit maailmast ära võtab, 
siis Ta laseks mul laagrist läbi lennata, et näha, kuidas 
asjad arenevad.“ Vaatamata oma kõrgele eale, jätkasid 
nad meie kiriku töö toetamist oma elupäevade lõpuni 
ja ainult Jumal teab, mis rahasummas või töö- ja palve- 
tundides see kõik kokku väljendub. See armas abielu- 
paar, Earl ja Margie Greenough on jätnud unustamatu 
jälje minu, minu pere, pastor Artur Põllu ja paljude 
teiste inimeste ellu. Aga kas Issand täitis ka Earli soovi, 
seda saame teada siis, kui kohtume ükskord taas kõik 


koos taevariigis. i 
ROBERT TŠERENKOV, 


superintendent 


Planeeritud sündmused 


10.—17. jaanuar Eesti Evangeelse Allianssi palvenädal 


13. veebruar metonoorte noortekas Pärnus 


1. jaanuar 1971, Rauno Ojassoo (50) 


Koguduste aastapäevad 
30. jaanuar 1991, Kärsa kogudus (30) 


21.—25. veebruar Generation2 teismeliste linnalaager Tallinnas 
26.-28. veebruar metonoorte kasvulava 

5. märts oikumeeniline naiste palvepäev 

19.—20. märts EMK vaimulike osadus- ja õppepäevad 


20. märts EMK töötegijate visioonipäev 


Koduteel tänab 


Eesti Kirikute Nõukogu toetuse eest ajakirja Koduteel kirjastamiseks. 

Igal aastal jälle 

Sandro Botticelli maal ,Jõulud” (ca 1473—1475) 


Leeni oli jõululugu kuulnud juba 
mitmeid kordi, see oli talle päris 
tuttav. Kõik see lauda ja inglite ja 
karjaste lugu. Aga kui jõulud jälle 
lähenema hakkasid, mõtles ta selle 
peale natuke uut moodi. Sest Leeni 
oli suvel maal olles päris laudas 
käinud. Ja see ei olnud üldse selline 
armas valgete lammaste ja helenda- 
vate inglite ja lõhnavate heintega 
koht nagu jõulupiltide peal. Päris 
laut oli pime, seal oli paha lõhn ja 
ämblikuvõrgud ja igasugused putu- 
kad ja hein tegelikult torkis. See ei 
olnud kohe üldse niisugune koht, 
kus Jeesuslapsuke võiks sündida. 
Sellepärast hakkas Leeni ühel 
päeval ema ja isaga rääkima: et kui 
Maarja ja Joosep tuleksid ja otsik- 

sid kohta ja mitte keegi neid oma 
koju ei lubaks, siis Leeni oleks küll 
valmis lubama. Joosep ja Maarja 
võiks magada tema toas lahtikäiva 
diivani peal ja Jeesuslapsuke ma- 
gaks Leeni voodis. Leeni ise võiks 
võtta oma roosa teki ja minna se- 
niks elutoa diivani peale magama. 
See ei oleks ju kauaks, sest varsti 
peaksid Maarja ja Joosep ja Jeesus- 
lapsuke nagunii Egiptusesse mine- 
ma ja siis saaks Leeni jälle oma 
tuppa tagasi. Väike mure oleks küll 
eesliga, teda ju tuppa tuua ei saaks. 
Leeni pakkus, et äkki võiks eeslile 
garaažis natuke ruumi teha. 

Ema ja isa kahtlesid küll natuke, 
et Maarja ja Joosep just nende ukse 
peale koputavad, aga nad olid Leeni 


plaaniga nõus. Ja Leenil oli kohe 
selline eriliselt hea tunne südames, 
et ta nii hea plaani oli osanud välja 
mõelda. Ta arvas, et Jumalal oleks 
päris hea meel, kui Jeesuslapsele nii 
tore tuba pakutakse. 

Siis jõudis kätte jõululaupäev ja 
vanaema tuli külla. Vanaema tahtis 
kohe emale kööki appi minna, aga 
ema ütles, et ta on eluaeg juba kül- 
lalt jõuluaskeldusi askeldanud ja 
võib lihtsalt elutoas istuda ja pu- 
hata. Nii ta siis istuski seal oma 
kudumistööga, üsna vaikselt. 

Leeni küll ei istunud vaikselt. 
Jõululaupäev on ju selline päev, kus 
aeg väga aeglaselt läheb ja õhtu 
kuidagi kätte ei jõua. Leeni pidi 
sellepärast kogu aeg uusi mänge 
välja mõtlema. Isa oli tulnud arvu- 
tiga elutoa laua äärde, et , natuke 
teiste seas olla,“ nagu ta ise ütles. 
Aga Leeni oli just hakanud oma 
raamatuid suuruse järgi ritta pa- 
nema ja ütles isale ruttu, et tal on 
praegu kohe tervet lauda vaja, 
muidu ei mahu kõik raamatud ära. 
Isa ohkas korra ja läks oma töö- 
tuppa tagasi. 

Raamatumäng sai üsna varsti 
otsa ja Leeni vaatas ringi. Ta nägi, 
et väike vend Peeter oli akna alla 
põrandale hakanud klotsidest torni 
ehitama. Just selle koha peale, kus 
on kõige parem puslet kokku pan- 
na. Leeni läks ruttu ja lükkas Peetri 
klotsid eest ära vaiba peale, et saaks 
ennast puslega sinna kõige pare- 
masse kohta sättida. Peetri nägu 
läks küll natuke mossi, sest vaiba 
peal oli torni palju raskem ehitada, 
aga ta leppis selle mängukohaga ka. 

Leeni pani natuke aega puslet 
kokku, aga siis nägi aknast, kuidas 
linnud väljas söögimajas söövad. Ta 
oli hiljuti märganud, et kui päris 
akna all hästi suure hooga kätega 
vehkida, siis lendavad linnud mi- 
nema. See oli hästi vahva, kuigi isa 
oli öelnud, et see on lindude nar- 

rimine: paned söögi välja, aga lin- 
dudel süüa ei lase. Leenile ikkagi 
meeldis vaadata, kuidas linnud vu- 
rinal lendu tõusid. Nii ta siis vehkis 
korra, linnud lendasid minema, aga 
tulid varsti tagasi. Ta vehkis veel 
korra — ikka tulid tagasi. Aga siis 
viimaks enam ei tulnudki. 

Leenile tuli nüüd meelde, et ta 
peab õhtuks salmi kordama. Selleks 
ajaks, kui jõuluvana tuleb. Mis 
võiks olla üks hea koht salmi kor- 
damiseks? Leeni vaatas toas ringi ja 
nägi vana tugitooli, kus kass Kita 
oli ennast mõnusasti kerra tõm- 
manud. See oli just õige koht! Leeni 
ronis tugitooli ja püüdis Kitat maha 
nügida, aga Kita ei võtnud vedu. 
Leeni võttis nüüd Kita käte vahele 
ja püüdis tugitoolist maha tõsta, 
aga Kita oli üsna suur ja raske ja 
peaaegu kukkus käte vahelt maha. 
Tegi veel solvunult ,,Kräu!“ ja puges 
diivani taha peitu. Nüüd viimaks 
oli tugitool Leeni päralt, ta sai seal 
laiutada ja salmi meelde tuletada. 
Oli meeles küll. 

Vahepeal oli ema köögist tuppa 
tulnud; nagu ta ise ütles ,,et korraks 
maha istuda ja hinge tõmmata“. 
Leeni nägi, kuidas ema hakkas 
ennast mõnusasti oma lemmik- 
paika diivaninurka sättima ja jook- 
sis kohe sinna: ,, Emme, emme, ära 


siia istu, ma pean tegelikult just 
praegu siia ühe telgi ehitama! Kõi- 
gile oma kaisuloomadele! See on 
kõige õigem telgi koht!“ Ema ohkas 
korraks ja istus tavalise tooli peale 
vanaema kõrvale. Seal nad siis ju- 
tustasid tasakesi. 

Saabus aeg kirikusse minna. 
Leeni nurises küll natuke, et autos 
on vähe ruuni, sest vanaema pidi 
tema ja Peetri juurde tagaistmele 
mahtuma, aga sõit oli õnneks lü- 
hike ja jumalateenistus oli ilus ja 
pidulik, paljude küünalde ja ilusate 
lauludega. Varsti jõutigi koju tagasi. 

Viimaks ometi oli aeg pidulauda 
istuda. Nüüd läks nii, et Leeni oli 
kõige viimane laua äärde tulema - 
ja mis ta nägi: vanaema oli istunud 
tema tavalise koha peale! See oli 
juba liig mis liig. Leeni pistis kõ- 
vasti kisama: ,, See on minu koht!“ 
Aga vanaema ei läinudki tema koha 
pealt ära. Vanaema hoopis vaatas 
Leenile tõsiselt otsa ja ütles: ,, Lap- 
seke, mis inimene sinust küll kas- 
vab? Sinu elus ei ole ju kellegi teise 
jaoks ruumi kui ainult sinu enda 
jaoks!“ 

Leeni oli väga-väga ehmatanud. 
Ta oli ju välja mõelnud selle toreda 
plaani, kuidas ta annab oma toa 
Maarjale ja Joosepile ja Jeesuslap- 
sukesele ja... Aga siis ta sai aru, et 

vanaema ei teadnud sellest plaanist 
midagi. Vanaema oli lihtsalt vaada- 
nud, kuidas Leeni sel päeval oma 
mänge mängis. Ja vanaema oli näi- 
nud, kuidas ta ajas isa ära ja ajas 
Peetri ära ja ajas linnud ära ja ajas 
Kita ära ja ajas ema ära ja nüüd 
tahtis vanaema ka ära ajada... 

Õnneks Leeni teadis, mida teha. 
Ta hüüdis: , Vanaema, vanaema, 
anna andeks! Ma ei tahtnud sind 
ära ajada; sa võid küll siin istuda!“ 
Ja siis sai Leeni aru, et on vaja veel 
päris mitu korda andeks paluda. 
»Issi, anna andeks, et ma su laua 
äärest minema ajasin! Peeter, anna 
andeks, et ma sind sealt akna alt 
mängimast ära ajasin! Emme, anna 
andeks, et ma sind diivaninurgast 
ära ajasin!“ Leeni läks viimaks Kita 
juurde, kes oli ennast taas tugitooli 
magama sättinud ja kelle sabaots 
hakkas liikuma, kui Leeni lähemale 
tuli. ,, Kita, anna andeks, et ma sind 
tugitoolist ära ajasin!“ ütles Leeni 
Kitale pai tehes. ,, Nurr,“ ütles Kita. 
Lindude käest ei saanud andeks 
paluda, sest väljas oli juba pime, 
aga isa arvas, et kui Leeni järgmistel 
päevadel enam akna all kätega ei 
vehi, siis linnud saavad aru, et ta 
andeks palub. 

Kõigi tuju oli läinud kuidagi 
rõõmsaks ja heaks ja nad hakkasid 
sööma, aga Leeni istus ja vaatas 
kuhugi kaugusse. Äkki ta ütles: 
»Mul on selline hea tunne, nagu 
Jeesuslaps olekski minu voodis ma- 
gamas. Kas ma võin vaatama min- 
na?“ Isa nägu läks naerule ja ta 
ütles: ,See võib tõsi olla, aga sul 
pole mõtet vaatama minna, sest sa 
ei näe teda seal voodis. Sa tegid just 
praegu oma südame Jeesuslapsele 
lahti. Aga sa ei pea sellepärast oma 
roosa tekiga elutoa diivanile ma- 
gama minema, et Jeesuslaps sinu 
voodis magab, sa võid oma voodis 
edasi magada. Jeesuslaps ei aja sind 
ära. Ta on sinu toas koos sinuga ja 
on väga rõõmus, et sa oled talle 
oma elus ruumi teinud.“ 


MEELI TANKLER, 
Pärnu Agape kogudus 

SAADA AJAKIRJALE KODUTEEL OMA LUGU! 


Jumal on tegutsemas meie igaühe elus ja koguduses. Soovime ajakirjas 
Koduteel jagada seda, mida Jumal on teinud ja tegemas metodisti 
kogudustes ja liikmete hulgas. Selleks, et lood jõuaksid ajakirja veergu- 
dele, ootame teilt julgustavaid ja õpetlikke lugusid huvitavatest sünd- 
mustest, imelistest palvevastustest, Jumala abist võitlustes ja kõigest 
muust, mis Koduteele lugejaid julgustaks ning innustaks Kristuses 
kasvama. 

Ühe loo pikkuseks võiks olla ligikaudu pool kuni poolteist lehekülge 
(1500 kuni 5000 tähemärki koos tühikutega). Loole palume lisada autori 
nimi ja kogudus, kuhu autor kuulub. Lisaks palume saata ka foto loo 
autorist ja soovi korral ka sündmusest, millest lugu jutustab. Kui on 
teada foto autori nimi, palume ka see lisada. 


VENTSEL TNT ELE TEL 

märtsi numbris ilmuva materjali saatmise tähtaeg on 1. veebruar 
juuni numbris ilmuva materjali saatmise tähtaeg on 1. mai 

septembri numbris ilmuva materjali saatmise tähtaeg on 1. august 
detsembri numbris ilmuva materjali saatmise tähtaeg on 1. november 


Materjal tuleb saata e-mailile koduteeld6ometodistikirik.ee või 
postiaadressil: ajakiri Koduteel, Narva mnt 51, Tallinn, 10120. 


Ajakirja igal numbril on fookusteema. 
2021. aasta fookusteemadeks on: 
märts — evangeeliumi kuulutamine 
KOTOTATKK ai (e (o7e [U7e [UKT 

september — annid ja teenimine 
detsember — misjon 


Kui sul on sobivat materjali või soovid fookusteemadel kirjutada, palun 
anna sellest Koduteele kolleegiumile teada (koduteel6metodistikirik.ee). 
Ajakirja kolleegiumil on õigus saadetud materjali hulgast avaldatavat 
materjali valida. 


AJAKIRJA KODUTEEL TELLIMINE 2021. AASTAKS 
Aastatellimus (4 numbrit) 20 eurot. 

Koguduse soodustus: iga kümnes tellimus on tasuta. 

Tellimuste vormistamine: koduteelOmetodistikirik.ee, telefon 501 2483. 
Üksiknumbri hind 5,50 eurot. 

